Portugalci u polufinalu sa pet nerješenih rezultata | BN\nPortugalci u polufinalu sa pet nerješenih rezultata\nReprezentacija Portugala prvi je učesnik ovogodišnjeg polufinala Evropskog prvenstva u fudbalu.\nFudbal 01.07.2016 | 20:40\nMnogo više privlači pažnju podatak da su se Ronaldo i saigrači plasirali među četiri najbolje selekcije bez pobede u dosadašnjih pet mečeva u Francuskoj.Ovome podvigu treba najviše da zahvale novom sistemu takmičenja koji je i omogućio da čak četiri najbolje trećeplasirane reprezentacije od mogućih šest obezbede plasman u drugi krug.\nNeosporno je da je vrhunske rezultate u sportu, osim znanja i želje, neophodna i sreća koja često ume da bude presudna u određenim trenucima.\nKao u nijednom drugom sportu ona dolazi do izražaja u fudbalskim utakmicama, kada obično jedna lopta ume da razdvaja pobednika i gubitnika.\nTo je na pravi način pokazala selekcija Grčke koja se pre 12 godina popela na krov Evrope provlačeći se kroz “iglene uši” pored favorizovanih rivala koji nikako nisu uspevali da pronađu odgovor na čvrstu disciplinu Rehagelovih ratnika i odličnu skok igru napadača Haristeasa. Ovoga leta sreća je promenila vlasnika.\nGrci se nisu ni plasirali na šampionat, a njeni novi vlasnici su fudbaleri Portugala, protiv kojih se uperila leta 2004. godine kada su u njihovoj domovini poraženi u finalu na “jednu loptu”.\nU četvrtak uveče su eliminisali borbenu selekciju Poljske nakon boljeg izvođenja jedanaesteraca pošto je posle 120 minuta igre na semaforu stajao nerešen rezultat. Utakmica koju su svi predviđali kao tvrdu i dosadnu, više je nego zadovoljila visoke kriterijume fudbalskih poklonika.\nNapadi su se smenjivali na obe strane, a Portugalci su odigrali možda i najbolju utakmicu na ovom prvenstvu. Ipak, ni ovo im nije bilo dovoljno da posle petog odigranog meča zabeleže trijumf u regularnom delu.\nUputili su čak 21 udarac ka golu Fabijanskog, ali je samo majstorija Renata Sančeza na isteku pola sata igre završila u mreži. Sve ostalo su bile solidne kombinacije koje nisu našle pravog realizatora, baš kao što je bio slučaj i protiv Islanda i Austrije u grupnoj fazi, kada su samo jednom pogodili metu uputivši neverovatnih pedeset udaraca u oba meča.\nProtiv Mađara su postigli tri gola ali su majstorijama Ronalda više stizala prednost rivala nego što se gradio put ka prvoj pobedi na prvenstvu na kome im nisu davane šanse da naprave veliki rezultat.\nGol Islanda u poslednjim minutima protiv blede Austrije poslao ih je kao trećeplasirani tim u grupi na razigrane Hrvate, koji su opijeni trijumfom nad aktuelnim prvakom Evrope već sebe videli kao njihove naslednike.\nPortugalci te večeri nisu uputili udarac ka golu Subašića, ali su zahvaljujući kontranapadu tri minuta pre kraja drugog produžetka\npreko rezerviste Kvarežme otišli dalje. Protiv Poljaka su pokazali drugačiji pristup, ali opet se na ishod čekalo do samog kraja.\nPet sigurnih izvođača sa “kreča” poslali su ih u polufinale, u kome će pokušati da zabeleže prvu pobedu na šampionatu. U suprotnom, ukoliko prođu u stilu kao što je to bio slučaj u prethodnim utakmicama, Portugal će definitivno biti veća senzacija od Grčke. Ne zbog tima koji nesporno poseduje kvalitet, već zbog načina o kome će se dugo pričati.


Predsednik Thaçi: Pomirenje je neophodnost radi budućnosti - Novosti i Događanja - Predsednik Republike Kosova - Hashim Thaçi\nPredsednik Thaçi: Pomirenje je neophodnost radi budućnosti\nPriština, 4. april – Predsednik Republike Kosova, Hashim Thaçit učestvovao je danas na debati sa studentima i novinarima koju je organizovao Pokret FOL.\nPredsednik je razgovarao sa studentima i novinarima o raznim temama, počev od amandmana na Krivični zakonik Kosova, transformaciji BSK-a, i na samom kraju o izbornoj reformi, osnivanju Komisije za istinu i pomirenje i o drugim temama od interesa.\nGovoreći o procesu transformacije BSK-a, predsednik Thaçi je istakao da je zakonsku inicijativu za osnivanje vojske Kosova preduzeo ne samo zato što je to ustavna i zakonska obaveza.\n„To je naše ključno pravo koje garantuje zaštitu naše dravne suverenosti, ali i zato što sam smatrao da za Kosovo nije moguće da ostvari njegov cilj, učlanjnje u NATO bez osnivanja njegove vojske“, dodao je on.\nPredsednik je ocenio ukupnu društvenu debatu koja se odvijala od preduzimanja zakonske inicijative do danas.\nPoštujući sva mišljenja i različite pristupe o osnivanju Vojske Kosova, prema njegovom mišljenju, zajednički imenilac ove debate jeste da su institucije, parlamentarne političke partije, civilno društvo i građani Kosova spremni da učine prirodni i zakonski korak radi osnivanja kosovske vojske.\n„U potpunosti smo svesni bitnosti očuvanja i jačanja strateškog partnerstva sa NATO-om i SAD-om, kao što smo odgovorni sa de osnivanje Vojske Kosova mora izvršiti bez gubljenja vremena“, rekao je on.\nUpitan o stavovima NATO-a i SAD-a u vezi sa transformacijom BSK-a, predsednik Thaçi je rekao da su naši međunarodni strateški partneri, odnosno SAD i NATO, potvrdili njihovu spremnost da pomognu našim institucijama u drugom ozbiljnom sveobuhvatnom pokušaju da se obezbedi podrška svih zajednica na Kosovu, a posebno srpske zajednice za transformaciju BSK-a u OSK putem ustavnih izmena.\n„Ja izuzetno cenim ova nova odvijanja što se tiče ovog veoma bitnog pitanja za Republiku Kosovo. Mi ne treba da zaboravimo činjenicu da je osnovanje Vojske Kosova jedan od najbitnijih momenata i događaja za proces izgradnje drave od proglašenja nezavisnosti Kosova“, istakao je on.\nPredsednik je rekao da naše institucije još uvek imaju na raspolaganju dovoljno vremena da zajedno još jednom po poslednji put pokušaju da obezbede podršku svih zajednica za osnivanje OSK-a putem ustavnih izmena.\nPrema njegovom mišljenju u ovom pokušaju treba da budu obuhvaćene sve institucije kako bi osnovanje vojske bilo trenutak ujedinjena građana Kosova, političkih partija i civilnog društva.\n„Ja ponovo ističem da bih eleo da jedan tako bitan cilj ima podršku svih zajednica na Kosovu i da se dogodi putem ustavnih izmena. U suprotnom, ja sam učinio jasnim da niko neće moći da koristi veto na osnivanje Vojske Kosova, i to je sada jasno“, dodao je on.\nGovoreći o inicijativi vršenja amandmana na Krivični zakonik Kosova, predsednik Thaçi je rekao da su zaposleni u sektoru pravde, u njihovom radu identifikovali nekoliko izazova u sprovođenju Krivičnog zakonika, iako je on najbolji u regionu.\n„S toga sam preduzeo inicijativu o dopunjavanju Krivičnog zakonika, zadovoljstvo mi je da kaem da sam u vezi sa tim dobio podršku svih relevantnih dravnih institucija“, dodao je on, dodajući još da smo pred zakonom svi jednaki i da niko nije iznad njega.\nPredsednik je govorio i o slanju četiri pisama na adrese Kancelarije glavnog dravnog tuioca, u kojima je tretirao potrebu da se radi na pitanjima koja najviše zabrinjavaju građane Kosova, ratne zločine, posleratne zločine, napade na našu kulturnu i istorijsku baštinu, kao i rtve rata, sa posebnim naglaskom na nestala lica i na rtve seksualnog nasilja.\n„Ja sam ohrabren momentalnom reakcijom Kancelarije glavnog dravnog tuioca i svih ostalih relevantnih organa da se radi na ovim pitanjima. Svaki korak u rasvetljavanju svakog slučaja koji je obuhvaćen u tim pismima, je još jedan kamen u temelju našeg društva, kao društva u kojem smo svi jednaki“, rekao je on.\nStudenti i novinari su upitali predsednika o drugoj inicijativi o zaključivanju izborne reforme, s ciljem da se izgradi izborni sistem koji građanima Kosova garantuje pravičniji proces.\n„Preporuke su finalizovane i predaće se Skupštini Kosova kako bi se zaključila inicijativa o izbornoj reformi“, dodao je on.\nPredsednik Thaçi je razgovarao sa studentima i novinarima i o inicijativi za osnivanje Komisije za istinu i pomirenje.\nPrema njegovom mišljenju, gotovo dve decenije od završetka rata, još uvek nije zaključeno poglavlje rata.\nOn je rekao da ne moemo izgraditi bolju budućnost gradeći zidove, stvarajući neprijatelje i šireći mrnju.\nBolju budućnost, po njegovom mišljenju gradimo tako što gradimo dobre susedske odnose, dobru regionalnu saradnju i gradeći prijateljstva.\nPredsednik je najavio da će Komisija biti nezavisna, da će biti transparentna, sveobuhvatna i nepristrasna. U njenom radu glavnu ulogu će prema mišljenju predsednika igrati civilno društvo, ali će uivati podršku svih ostalih institucija.\n„Ohrabren sa podrškom koju je dobila ova inicijativa od strane svih sektora društva. Najbitnija podrška je ona koju sam dobio od udruenja porodica nestalih lica. Njihovu posvećenost miru i pomirenju ne moe niko da ospori. Ovog meseca ćemo i zvanično osnovati Komisiju za istinu i pomirenje“, najavio je predsednik, dodajući da to postaje neophodnost budućnosti.


Rumunija uvodi predvojničku obuku za srednjoškolce - Politički.rs\nMinistarstvo odbrane Rumunije ozbiljno razmišlja o uvodjenju predvojničke obuku za mladiće i devojke od 15 do 19 godina, kao i vojne obuke na civilnim fakultetima, prenosi portal Balkanska bezbednosna mreža.\nKako je Čirea izjavio za rumunski specijalizovani portal za odbranu i bezbednost Monitorul Aparari, zbog toga se u srednjoročnim i dugoročnim planovima za period do 2030. razmatra uvodjenje predvojničke obuke za stanovništvo od 15 do 19 godina, kako bi se stvorila osnova za popunu profesionalnog vojničkog sastava, kao i dobrovoljne armijske rezerve.\nTakodje se razvija i program vojne obuke i komandovanja tokom univerzitetskih studija, što je osnova za stvaranje budućih rezervnih oficira rumunske vojske.\nOsim toga, u školovanju aktivnih starešina planira se standardizovana i centralizovana zajednička početna obuka za oficire i podoficire kao i prilagodjavanje sredjnoškolskog obrazovanja novim potrebama vojnog sistema.\nČirea tvrdi da se pristup kompletnom vojnom školstvu odvija bez ikakvih diskriminacija po pitanju pola, jer su glavni kriterijumi kompetencija i učinak, pa je tako poslednjih godina najviše unapredjenih rukovodilaca vojnoobrazovnih ustanova upravo medju ženama.\nGovoreći o geostrateškom položaju Rumunije, pukovnik Čirea je rekao da je medjunarodna i regionalna bezbednost u poslednje vreme pogoršana, posebno u strateški važnoj oblasti Crnog mora u kojem Rusija ostaje glavni politički i vojni akter, iako je taj region bitan i za NATO i za Evropsku uniju.\nJačanje ruskog vojnog prisustva na Krimu, koje kontinuirano traje, omogućiće Moskvi da preko flote kontroliše čitavu severnu oblast Crnog mora i, po potrebi, blokira saobraćaj u velikoj meri, smatra on.\n“Akcije Moskve predstavljaju sve složenije izazove zbog namere Rusije da sačuva i ojača uticaj u regionu, odnosno da se suprotstavi širenju NATO na Istok. U Ukrajini, otvoreni sukob u Donbasu ostaje glavni izvor nestabilnosti. Iako se bezbednosna situacija u poslednje vreme nije značajno promenila, imamo zastoj u primeni odredaba Minskih sporazuma i nepoštovanje delimičnog sporazuma o prekidu vatre duž cele linije razdvajanja”, rekao je rumunski pukovnik.\nOn je rekao da je situacija u Moldaviji stabilna ali potencijalno zapaljiva zbog prisustva ruskih mirovnih snaga u Pridnestrovlju.\nS druge stane, Čirea je podsetio da Rumunija na svojoj teritoriji ima tri velika sastava NATO, medju kojima su Multinacionalna brigada u Krajovi, Multinacionalna komanda jugoistoka u Bukureštu i Jedinica za integraciju NATO snaga.\nTagged: PREDVOJNIČKA OBUKA, RUMUNIJA, SREDNJOŠKOLCI


Povezivanje auto-putem Višegrada sa Srbijom od velikog značaja – Visegradlive.com\nHome / Visegrad / Aktuelnosti Višegrad / Povezivanje auto-putem Višegrada sa Srbijom od velikog značaja\nPovezivanje auto-putem Višegrada sa Srbijom od velikog značaja\n4 sedmice ago\tAktuelnosti Višegrad, Užice 306 Views\nSrbija je i dalje insistira na povezivanju Užica, preko Kotromana sa Višegradom. Brojni turisti koji dolaze iz Srbije u Republiku Srpsku i Višegrad, kažu da je povezivanjem auto-puta Beograd – Čačak, Republika Srpska bliža nego do sada. Ideja da se i od Zlatiborske petlje dokle je planirano povezivanje iz Čačka, treba nastaviti i do Višegrada, auto-put ili brza cesta, jer prirodne ljepote kakve ima Srpska, trebaju da vide svi, kažu turisti koji rado dolaze u Višegrad i Andrićgrad za vrijeme praznika i godišnjih odmora.\nZa bolje povezivanje sa Srbijom zalaže se i načelnik opštine Višegrad. Mladen Đurević, već drugi načelnički mandat zagovara rutu povezivanja Beograda do Sarajeva preko Višegrada. Bratskim odnosima sa Srbijom i dobrim odnosima sa Vladom Republike Srpske, Višegrad je kaže i danas glavna ruta koja turistički, ali i ekonomski treba da poveže još jače Srbiju sa Republikom Srpskom.\nĐurević je za svoju dugogodišnju borbu dobio podršku i od gradonačelnika Istočnog Sarajeva. Ljubiša Ćosić kaže da je putna infrastruktura najbitnija za razvoj ne samo opština, gradova, već i država. Zbog toga je kaže jako bitno da se sa Srbijom poveže Istočno Sarajevo i Sarajevo preko Višegrada, jer je jedna od najbogatijih opština koja ima prirodne turističke i ljekovite potencijale.\nSrbija i Republika Srpska saglasne su da se putno moraju povezivati, ali političko Sarajevo kao i uvijek koči sve dobre ideje koje za cilj imaju ekonomski razvoj i povezivanje ljudi. Najbolji primjer za to je srpska inicijativa za povezivanje Beograda i Sarajeva, ali u Sarajevu ni nakon pet godina nisu definisali da li im je prioritet Tuzla ili Višegrad. Što se Srpske i Srbije tiče, obje rute trebaju da se grade.\nMladen Đurević Užice Visegrad\t2022-06-05\nTags Mladen Đurević Užice Visegrad


Neka se SDA izjasni da li želi pljunuti na svetinje koje su temelj BiH!\nU povodu učestalih izjava premijera FBiH, a koja se odnose na negiranje donesenih zaključaka zakonodavne vlasti te navodno vrijeđanje heroja odbrambenooslobodilačkog rata putem javnih glasila, oglasio se saopćenjem Savez dobitnika najvećih ratnih priznanja FBiH.\n"Skrećemo pažnju javnosti da se SDABiH nije ogradila od svog kadrovika te shodno tome kroz šutnju odobrava njegov secesionistički postupak u smislu nepriznavanja legalnih organa vlasti, te sve borce naziva manjom grupacijom društva, mijenjajući teme u cilju da "okrene" istinu, odnosno da borce i članove njihovih porodica predstavi kao grupaciju, a ne građane koji čine oko 80 posto stanovništva u FBiH", navodi se u saopćenju.\nSDA se mora javno izjasniti da li svojim postupcima i posredstvom svojih predstavnika u organima vlasti želi odbraniti lične interese i time pljunuti na svetinje koje su temelj BiH ili će šutnjom ohrabrivati pojedince da to nastave raditi.\nOpće je poznato da u Predsjedništvu SDABiH sjedi jedan naš častan saborac ARBiH Asim Sarajlić i nekoliko učesnika rata "te u vezi s tim očekujemo reakciju, a ne šutnju kao do sada u mnogim slučajevima vrijeđanja od Mujezinovića, Ajanovića, Crnkića i drugih a posebno na dan protesta kada su ratne heroje i ostale veterane OSRBiH dočekali pripadnici specijalnih snaga MUP-a naoružani dugim cijevima i bojevom municijom kao po scenariju Čauševskog iz perioda osamdesetih u Rumuniji.


Zašto „mračni princ“ CIA ne želi rat s Iranom - 02.09.2019, Sputnik Srbija\nAmeričko-iranski odnosi ponovo su stigli u opasnu slepu ulicu. Situaciju zagrevaju visoki zvaničnici dveju zemalja svojim izjavama... 02.09.2019, Sputnik Srbija\nPrvo je iranski vrhovni vođa, ajatolah Ali Hamenej rekao da će pomorska sigurnost biti ugrožena ako bude ugrožen izvoz nafte.\n„Iran veruje da SAD neće pokrenuti masovni vojni napad, jer su izolovane u svojim akcijama protiv Irana od svojih saveznika u Evropi, pa čak nemaju podršku ni u Velikoj Britaniji", rekao je visoki izvor koji je usko povezan s Ministarstvom za naftu Irana.\nPrema političkim izvorima iz visokih krugova u Vašingtonu i Londonu, pre nekoliko meseci, SAD su ozbiljno razmotrile mogućnost da se sprovede velika vojna operacija protiv Irana i bili su „98 odsto spremni“ za napad.\n„Međutim, istovremeno, neki lični savetnici predsednika i visoki zvaničnici CIA su ga uverili da će to biti apsolutna vojna i ekonomska katastrofa", dodao je.\nIran može da koristi dovoljno moćno oružje u ratu, rekao je iranski izvor.\nMere Teherana bi mogle da uključe prekid protoka nafte, podrivajući američke planove u Iraku i Turskoj, destabilizujući kurdsko stanovništvo i povećavajući tenzije između Sjedinjenih Država, Kine i Rusije.\nTeheran bi takođe mogao da uništi odnose Vašingtona sa svojim NATO partnerima u Evropi i poveća direktne napade protiv Saudijske Arabije, glavnog američkog partnera na Bliskom istoku, preko svojih saveznika Huta koji kontrolišu jemenski glavni grad Sanu i većinu teritorije na severu zemlje.


VRHUNSKO ZNANJE I ISKUSTVO NA SEMINARU U KOPRU - Takeda\n14 Jun VRHUNSKO ZNANJE I ISKUSTVO NA SEMINARU U KOPRU\nPosted at 22:27h in Vesti\tby\tSale Bajevic 0 Comments\nStalno usavršavanje neophodno je svakom majstoru veštine koji želi da bude u toku i da stekne kvalitetno znanje, koje će kasnije da prenese svojim učenicima.\nUčitelji i članovi kluba “Takeda” trude se da posete tokom godine bar nekoliko seminara na kojima predavanja i treninge drže vrhunski, svetski poznati majstori veština. Tako su početkom juna bili deo seminara namenjenog samo članovima Asahi Dojo International Asocijacije (ADIA), koji je održan u Kopru u Sloveniji u organizciji ADIA Slovenija i Ju Jitsu kluba “Obala”.\nDomaćin seminara bio je sensei Damjan Apollonio, koji je tom prilikom na pravi način obeležio i jubilej, tri decenije bavljenja borilačkim veštinama.\nAsocijaciju ADIA godinama vodi soke Daniel Blanšet (Daniel Blanchet), koji je u celom svetu priznat kao vrsni poznavalac tradicionalnih japanskih borilačkih veština, japanske kulture i kulturnog nasleđa, pa je i on na seminaru održao nekoliko predavanja i treninga na veliko zadovoljstvo prisutnih.\nSeminar je trajao dva dana, pa je tako prvi dan događaj bio zatvoren za javnost, a prisustvovali su mu samo oni koji imaju određena Dan i viša učenička zvanja. Obeležila ga je vrhunska prezentacija sensei Blanšeta, koji je pokazivao način izvođenja određenih AikiJujutsu tehnika.\nTokom drugog dana, na četiri borilišta, smenjivali su se majstori ADIA iz Srbije, Italije, Mađarske, Švedske, koji su prisutne podučavali tehnike iz svojih programa.\nSensei Borko Radovanović iz Srbije, koji je je učenik soke Daniela Blanšeta od 2009. godine i nosilac zvanja 3° Dan za Aikijujutsu u okviru ADIA, pozvan je od strane organizatora da bude jedan od ekskluzivnih predavača na seminaru. On je sa asistentima, Aleksandrom Jovanovićem i Aleksandrom Bajevićem prezentovao tehnike iz programa kluba “Takeda”, što su prisutni sa velikom pažnjom ispratili.\nSvoju veštinu pokazali su i majstori: Nagy-Hinst István iz Mađarske, Nicola Cortellino i Fabrizio Moresan iz Italije i Ami Eriksson iz Švedske.\nSvi učesnici seminara složili su se da je seminar u Kopru bio veoma koristan i da su prezentovane zahtevne tehnike, pa se moglo mnogo toga novog videti i naučiti.\nNa seminaru je održan i sastanak na kojem je dogovoreno na koji način će u budućnosti funkcionisati ADIA Srbija u cilju širenja AikiJujutsu veštine u našoj zemlji. Podsećamo da je program obuke i polaganja za Aikijujutsu veštinu u klubu „Takeda” odobrio direktno soke Blanšet ispred ADIA.\nNakon radnog dela seminara u Kopru organizovano je i druženje svih učesnika, tokom kojeg su mogli da razmene iskustva i kontakte.


Ministar Nebojša Stefanović: Zrenjanin primer dobre saradnje policije i lokalne samouprave\nObjavljeno 09.09.2015. u 22h\nMinistar policije dr Nebojša Stefanović obišao je danas Zrenjanin gde je razgovarao sa gradonačelnikom Čedomirom Janjićem i prisustvovao primopredaji dva vozila za interventne patrole koje je lokalna samouprava poklonila Policijskoj upravi.\nMinistar je u pratnji direktora policije Milorada Veljovića razgovarao sa načelnikom Bojanom Markovićem o stanju bezbednosti na teritoriji Policijske uprave Zrenjanin, stopi kriminaliteta, i broju rešenih krivičnih dela.\nNakon sastanka, zaključeno je da je Zrenjanin i dalje jedan od najbezbednijih gradova u Srbiji.\n– Zahvaljujući dobrom i angažovanom radu policije, u ovoj Policijskoj upravi imamo veoma nizak kriminalitet i povećan broj rešavanja krivičnih dela. Očekujem da se pojača rad na rasvetljavanju razbojničkih krađi i pljački, i to je nešto što građani ovog dela, ali i cele Srbije očekuju od nas. Pohvalno je to što se ozbiljno radilo na suzbijanju narko tržišta i u celoj ovoj Policijskoj upravi to danas nije problem, ali to ne znači da ćemo mi stati sa tim, rekao je ministar. – Zahvaljujem se gradonačelniku Zrenjanina za uručena vozila. Poznato je da policija radi 24 sata, da su vozila potrebna, a ovo je svakako primer dobre saradnje.\nMinistar je najavio da će saradnja lokalne samouprave i policije u narednom periodu biti nastavljena na polju povećanja nivoa bezbednosti, kako opšte tako i one u saobraćaju, pa će tako video nadzorom biti pokriveno nekoliko najvažnijih saobraćajnica, a kamere će osim kretanja svih vozila, moći da prate i da beleže registracije na tablicama. Mreža kamera će, u skladu sa finansijskim mogućnostima, biti proširena na školska dvorišta i na sva bezbednosno interesantna mesta gde nije moguće imati angažovanog policajca.\nGradonačelnikČedomir Janjić pohvalio je rad pripadnika Policijske uprave koji su doprineli činjenici da Zrenjanin danas bude u vrhu najbezbednijih gradova.\nPožrtvovanost policajaca i vredan rad pohvalio je i ministar rekavši da se dobri rezultati moraju održavati.\n– Pohvalio sam ljude ovde, ohrabrio ih, ali i rekao da ih trenutni rezultati ne uljuljkaju, da ne pomisle da je to dovoljno dobro za građane Srbije. Dobro je samo onda kada je stopa kriminaliteta nula, kada nemamo dece koja nam ginu na ulicama i kada imamo kriminalce iza rešetaka, rekao je Stefanović.\nNešto kasnije, ministar je učestvovao na tribini o bezbednosti građana tokom koje je, u prepunoj sali hotela Vojvodina, duže od sat vremena odgovarao na pitanja Zrenjaninaca.\nFoto: Miodrag Grubački\nTagovi:Bojan Marković, ministar Nebojša Stefanović, ministar policije, policija


Društvo i ekonomija: Antić: Elektroenergetski sistem Srbije stabilan iako ima problema - BalkaniYUm.TV '); } //]]>\nOn je naveo da je u prvom kvartalu ove godine bio pad u proizvodnji električne energije u odnosu isti period prošle godine koji je bio "najbolji u istoriji proizvodnje električne energije u Srbiji", a glavni razlog je loša hidroenergetska situacija.\n"Na dugoročne staze i u periodu posle 2025. godine, imajući u vidu veliku prosečnu starost proizvodnih postrojenja u Srbiji, može doći i do problema sa adekvatnosti EPS-a i ugrožavanja sigurnosti snabdevanja električnom energijom", istakao je Vlaisavljević.\nOn je kao jednu od mogućnosti da se izbegne takav scenarij naveo preuzimanje nekih elektroenergetskih kompanija u regionu.\nPo njegovim rečima, tržište električne energije u jugoistočnoj Evropi je i dalje nelikvidno, pre svega zbog kontrolisanih cena električne energije za domaćinstva.


pink.rs | Runić: Vučić pomaže Drvaru sa milion evra\nNačelnica opštine Drvar Dušica Runić rekla je danas da će predsednik Srbije Aleksandar Vučić finansijski pomoći opštinu Drvar sa milion evra.\nOna je to rekla na svečanoj sednici Opštinskog veća povodom Dana opštine, navodeći da je o novoj finansijskoj pomoći informisana tokom razgovora sa generalnim sekretarom predsednika Srbije Nikolom Selakovićem, prenosi RTRS pozivajući se na Srnu.\nPrema njenim rečima, naredne nedelje predsednik Opštinskog veća Milan Kunić će imati sastanke sa direktorima javnih preduzeća i predsednicima mesnih zajednica kako bi razgovarali o prioritetima.\nPovodom Dana opštine danas su na svečanoj akademiji dodeljena priznanja zaslužnim pojedincima, udruženjima i kolektivima. Za počasnog građanina Drvara proglašen je predsednik Srbije Aleksandar Vučić, a opštinsku plaketu u njegovo ime primio je Nikola Selaković.\n- Kada dolazi priznanje iz Drvara predsedniku Vučiću za pomoć koju je do sada Republika Srbija, da li kada je on bio predsednik Vlade i sada kao predsednik Republike pružao, na neki način jeste i počast i jedna vrsta obaveze - rekao je Selaković.\nPrema njegovim recima, Republika Srbija i Republika Srpska su danas na vrhuncu svojih odnosa. Priznanje počasnog građanina dodeljeno je Vučiću, jer je pružio veliku podršku srpskim povratnicima u tu opštinu.\nPREMIJER SPASAVA SRPSKI FUDBAL - Vučić obećao donaciju od milion evra za terene\nAleksandar Vučić dobitnik Zlatne plakete opštine Srebrenica


Vršilac dužnosti ministra spoljnih poslova Arturo Muriljo izjavio je da se optužbe odnose na video-snimak u kojem se, navodno, Morales čuje kako koordiniše blokade tokom uličnih protesta u Boliviji.\nOn je istakao da Vlada zahteva maksimalnu kaznu za Moralesa, koja bi bila između 15 i 20 godina zatvora.\nMuriljo je ranije rekao da je snimak "montaža", podsetio je AP.\nU Boliviji je izbila politička kriza nakon što je Morales pobedio na osporenim izborima 20. oktobra.\nMorales je podneo ostavku 10. novembra i dobio je azil u Meksiku.\n"Učestvovala u državnom udaru protiv Eva Moralesa": Uhapšena bivša v.d. predsednica Bolivije\nSPREMAO NOVI 11. SEPTEMBAR Kenijac optužen za terorizam, planirao da otme avion i da se ZAKUCA U ZGRADU


Brod: Potpisana tri ugovora za sanacije(VIDEO) - Televizija K3\nBrod: Potpisana tri ugovora za sanacije(VIDEO)\nU opštini Brod potpisana su tri ugovora i to ugovor o sanaciji područnih ambulanti u Gornjem, Donjem Klakaru i Sijekovcu, ugovor o sanaciji prostorija Udruženja “Korak nade” i ugovor o sanaciji sale za održavanje sjednica Skupštine opštine.\nPrvi u nizu od tri potpisana ugovora od značaja za opštinu Brod bio je o sanaciji prostorija Udruženja “Korak nade”. Iz ovog Udruženja, djece sa posebnim potrebama, zahvalili su načelniku i saradnicima kao i firmi “Enterijer Veselinović” koja je pristala da sanira prostorije samo za cijenu utrošenog materijala.\nDrugim potpisanim ugovorom, sa derventskim preduzećem “SD Projekt”, predviđena je rekonstrukciji tri seoske ambulante u Gornjem, Donjem Klakaru i Sijekovcu koje će služiti za potrebe oko četvrtine stanovnika opštine Brod i korisnika usluga brodskog Doma zdravlja.\nPo trećem potpisanom ugovoru, sa izvođačem “Astra plan” Brčko, predviđena je sanacija sale za održavanje sjednica Skupštine opštine Brod koja nije renovirana još od završetka rata.\n“Za navedena tri projekta iz budžeta opštine biće izdvojeno oko 30.000 KM”, izjavio je načelnik opštine Brod, Ilija Jovičić.\nRok za završetak i realizaciju svih potpisanih ugovora je 30 radnih dana.


BiH u prvom “šeširu” uoči žrijeba za SP\nSelekcije, njih 23, u kvalifikacijama će biti podijeljene u šest grupa, pet će ih biti sa četiri, a jedna sa tri tima. U naredni krug kvalifikacija plasiraće se samo prvoplasirane reprezentacije iz svake od šest grupa.\nEvropske kvalifikacije za SP igraju se u dvije faze. Nakon grupne, slijedi baraž u kojem se reprezentacijama iz kvalifikacija priključuje 12 učesnika Evropskog prvenstva, koje će se početkom 2018. godine održati u Hrvatskoj. Najbolje plasirana selekcija sa EURO 2018 izboriće direktan plasman, koji su već kao domaćini osigurali Danska i Njemačka. Plasman na SP 2019. godine iz Evrope već su osigurali aktuelni svjetski šampion Francuska.\nS obzirom da su Danci, Nijemci i Francuzi među učesnici EP u Hrvatskoj, plasman na SP će osigurati neka od preostalih 13 selekcija učesnica. Preostalih devet, od ukupno 13 evropskih mjesta, popuniće pobjednici dvomeča u baražu.\n– “Šeširi“ –\n“Šešir“ 2: Belgija, Finska, Latvija, Poljska, Švajcarska, Slovačka i Ukrajina.\n– Žrijeb –\nŽrijeb kvalifikacionih grupa održaće se 18. jula u Beču sa početkom u 15 sati, a sam uvod u žrijeb EHF je dosta zakomplikovao, odnosno predviđena je neka vrsta predžrijeba. S obzirom da su reprezentacije podijeljene u pet “šešira“ uoči žrijeba će neke od njih biti ispremještane.\nTako će jedna selekcija iz “šešira“ dva biti žrijebana u “šešir“ 3. Ista procedura čeka jednu reprezentaciju iz četvrtog “šešira“, koja će preći u treći. Na kraju će sve tri selekcije iz “šešira“ 5 preći u “šešir“ 4 i tek će se onda žrijebati pet kvalifikacionih gripa sa po četiri tima i jedna sa tri.\nVi ste ovdje: HomeBiH RukometReprezentacijaBiH u prvom “šeširu” uoči žrijeba za SP Scroll to Top


Spoljnotrgovinski debalans od 211 miliona KM – Biznis.ba\nSpoljnotrgovinski debalans od 211 miliona KM\nobjavljeno 16. okt 2018. u 14:06\nDirektor Privredne komore Republike Srpske Dragica Ristić izjavila je danas u Banjaluci da je Srpska u prvom polugodištu ove godine imala izražen debalans u spoljnotrgovinskoj razmjeni hrane i pića koji iznosi oko 211 miliona KM.\n“Taj debalans je nešto veći nego u istom periodu prošle godine zbog smanjenog izvoza voća na tržište Rusije”, rekla je Ristićeva novinarima na promociji domaćih proizvoda u okviru projekta “Naše je bolje” organizovanog u Banjaluci na Svjetski dan hrane.\nOna je istakla da je u Srpskoj u prvom polugodištu registrovan rast proizvodnje, ali i izvoza proizvoda konditorske industrije, koja je preuzela primat nad voćem i povrćem.\nRistićeva je navela da u strukturi uvoza značajno mjesto zauzimaju mesne prerađevine, žitarice i stočna hrana.\n“Važno je na dašnji dan i dodatno uticati na svijest potrošača i promovisati domaći proizvod jer je hrana bitan privredni resurs i značajna je za zdrav život građana. Apelujemo na potrošače da kupuju domaće proizvode i jedu kvalitetne proizvode, a na institucije da podrže domaću proizvodnju”, rekla je Ristićeva.\nOna je naglasila da se u kvalitet domaćih proizvoda uvijek može uvjeriti jer se zna gdje su proizvedeni i na koji način.\nRistićeva je ukazala na značaj kupovine i prodaje domaćih proizvoda na rast domaće ekonomije.\n“Želim da pozovem institucije na nivou BiH da više i brže vrše nadzor i kontrolu na domaćem tržištu kako bi se napravili fer uslovi i za domaće proizvođače koje i dalje putem niskih cijena guši nelojalna konkurencija loše robe iz uvoza”, dodala je Ristićeva.\nPomoćnik ministra za trgovinu Republike Srpske Dušanka Tegeltija navela je da to ministarstvo podržava ovu aktivnost, te da niz godina zajedno sa Privrednom komorom promovišu domaće proizvode.\nPrema njenim riječima, i Ministarstvo trgovine i turizma Srpske je intenziviralo kampanju “Naše je bolje” i u okviru toga održava niz konferencija širom Srpske, te izdaje časopis “Najbolje je iz Srpske”.\n“Ne kažemo uzalud – kupujmo naše najbolje danas za naše još bolje sutra, jer kupovinom domaćih proizvoda ne samo da jačamo našu privredu, već i podstičemo novo zapošljavanje i jačamo penzioni sistem”, navela je Tegeltija.\nPromociju domaćih proizvoda organizovala je Privredna komora Republike Srpske povodom Svjetskog dana hrane u okviru projekta “Naše je bolje”.


PODELJENA ODGOVORNOST ZA ZAJEDNIČKU EVROPSKU BUDUĆNOST - Evropska služba za spoljnu akciju\nEEAS > Kosovo* > PODELJENA ODGOVORNOST ZA ZAJEDNIČKU EVROPSKU BUDUĆNOST\nKosovo, 06/10/2021 - 16:55, UNIQUE ID: 211006_17\nDanas su se u Brdu pri Kranju u Sloveniji lideri Evropske unije i njenih zemalja članica i njihove kolege iz regiona Zapadnog Balkana okupili da pokažu svoju posvećenost izgradnji bolje zajedničke budućnosti. Evropska unija je u Brdskoj deklaraciji potvrdila svoju nedvosmislenu podršku evropskoj perspektivi Zapadnog Balkana i pozdravila posvećenost partnera sa Zapadnog Balkana evropskoj perspektivi, što je u našem zajedničkom strateškom interesu. Evropska unija je ponovo potvrdila svoju posvećenost procesu proširenja, zasnovanom na reformama partnera i poštovanju demokratije, osnovnih prava i vrednosti i vladavine prava. Delimo zajedničku istoriju i kulturu i zajedno smo odgovorni za zajedničku budućnost ujedinjene Evrope. Stoga bi trebalo da sprovedemo viziju u delo: viziju budućnosti ukorenjenu u miru i prosperitetu.\nEvropska unija želi da bude motor pozitivnih promena u celom regionu. Evropske integracije zaista imaju moć́ transformacije, podržavajući evropske vrednosti i podržavajući te reforme. Uz podršku Evropske unije, reforme jačaju političko i ekonomsko upravljanje, teže ka najvišim standardima poštovanja vladavine prava, promociji slobode medija i živom građanskom društvu. Podrška Evropske unije čvrsto je vezana za evropske vrednosti – vrednosti koje većina građana Zapadnog Balkana vidi kao veoma važne za svoj život i budućnost. Kao potencijalne buduće zemlje članice Evropske unije, naši partneri u regionu deo su naše vizije o jačoj, zelenijoj i otpornijoj Evropi.\nKao dokaz važnosti koju Evropska unija pridaje regionu i Samitu, predsednica Evropske komisije Ursula von der Lejen posetila je Kosovo prošle sedmice, u okviru svoje turneje po Zapadnom Balkanu. Želela je lično da pokaže zajedničke strateške interese Evropske unije za Kosovo i da igra konstruktivnu ulogu u pripremama za samit.\nEvropska unija pruža finansijsku podršku bez presedana koja će doneti održiviji, zeleniji, digitalniji i rast usmeren na ljude, što će koristiti regionu i Evropi u celini. Ostajemo uvereni i optimistični u pogledu dugoročnih pozitivnih dejstava Ekonomskog i investicionog plana i Zelene agende za Zapadni Balkan. Plan predviđa značajan investicioni paket koji mobiliše oko 30 milijardi evra za region u narednih sedam godina, koji se sastoji od 9 milijardi evra bespovratnih sredstava i 20 milijardi evra investicija, uz pomoć́ novog Garantnog fonda za Zapadni Balkan. To će povećati konkurentnost regiona kroz održivo transportno i energetsko povezivanje, osloboditi njegov ekonomski potencijal i proširiti prostor za regionalnu ekonomsku saradnju i trgovinu. Kroz Ekonomski i investicioni plan radimo zajedno na izgradnji i nadogradnji održive transportne i energetske infrastrukture i na rešavanju velikih društvenih transformacija našeg vremena: zelene tranzicije i digitalizacije.\nMi smo najveći trgovinski partner Kosova, sa njegovim direktnim stranim ulaganjima u 2020. godini koja dostižu 151,6 miliona evra. Evropska unija donosi značajne investicione mogućnosti u region, sada je na regionu da ih dobro iskoristi iskorišćavanjem svog punog ekonomskog potencijala i uspostavljanjem zajedničkog regionalnog tržišta zasnovanog na pravilima, primerima i standardima Evropske unije. Ovaj ambiciozni projekat regionalne ekonomske integracije dogovorili su lideri Zapadnog Balkana u Sofiji u novembru 2020. godine i on ne samo da će otključati ekonomski potencijal čitavog regiona i učiniti Kosovo privlačnijom investicionom destinacijom, već́ će i približiti Kosovo EU. Ponosni smo što vas podsećamo na neke opipljive efekte podrške Evropske unije: Obeležili smo početak ere besplatnog rominga na Zapadnom Balkanu 1. jula 2021. god. Povezivanje i projekti bez rominga i slični projekti imaju konkretan uticaj na svakodnevni život. Stoga pozdravljamo i mapu puta za roming, koja će stvoriti uslove i postaviti jasne ciljeve za smanjenje troškova rominga između Evropske unije i Zapadnog Balkana.\nDrugi primeri su „Autoput mira na Kosovu“ koji povezuje Prištinu sa Nišom u Srbiji, završetak izgradnje plana za prečišćavanje otpadnih voda u Prištini ili nadogradnja železničke trase koja povezuje Beograd i Prištinu.\nPandemija COVID-19 pokazala je u kojoj meri Evropska unija i Zapadni Balkan moraju raditi zajedno kako bi se suočili sa zadacima koji definišu generacije. Evropska unija, zajedno sa svojim državama članicama, bila je uz Zapadni Balkan tokom cele pandemije, sa zdravstvenom i socioekonomskom podrškom u ukupnom iznosu od dosad neviđene 3,3 milijarde evra za region. Svetska banka je bila najveći svetski korisnik pomoći EU u vezi sa COVID-19, uključujući i vakcine. Evropska unija i njene države članice dostavile su Zapadnom Balkanu 2,9 miliona doza vakcine kroz različite kanale, a još ih je mnogo. Evropska unija će odlučno nastaviti da podržava Zapadni Balkan, posebno u pogledu snabdevanja vakcinama, i podržaće planove vakcinacije svih partnera kako bi pomogla da se do 2021. godine dostignu slične stope vakcinacije u odnosu na prosek Evropske unije.\nJoš jedan izazov koji ne treba potceniti je suprotstavljanje dezinformacijama. Tokom pandemije COVID-19 postalo je još jasnije da su meta građani, da polarizuje društva, dovodi u pitanje demokratske vrednosti i ugrožava živote i javnu bezbednost lažnim zdravstvenim savetima. Ostajemo verni u borbi protiv ove pojave kroz finansiranje studija; promovisanje svesti o ovom pitanju i ulaganje u obrazovanje i aktivnosti, poput radionica za studente i nastavnike širom Zapadnog Balkana. U zaključku, mi, kao ambasadori na Kosovu, čvrsto verujemo da se kroz regionalnu saradnju mogu osnažiti veze među ljudima i da se može osloboditi pun ekonomski potencijal. Odgovornost, liderstvo i vizija su ključni, zajedno sa učešćem i zajedničkim naporima čitavog društva. U tom kontekstu, dijalog i regionalna saradnja su ključni za suočavanje sa poteškoćama iz prošlosti i rešavanje bilateralnih pitanja, uključujući potrebu za napretkom u okviru dijaloga Beograda i Prištine uz posredovanje Evropske unije. Zadovoljni smo što je postignut sporazum koji se odnosi na najnoviju krizu oko registarskih tablica i koji se sprovodi.\nZapadni Balkan je u srcu Evrope, geografski okružen državama članicama Evropske unije. Čvrsto verujemo da su održivi razvoj, stabilnost i prosperitet regiona vitalni i strateški interes Evropske unije. Znamo da su zemlje Zapadnog Balkana pouzdani, kredibilni i konstruktivni partneri, spremni da doprinesu oblikovanju pozitivne vizije za budućnost Evrope.


Sportske.net - Ziki ''zaštitio'' Viktora\nZiki ''zaštitio'' Viktora\nPo završetku duela sa Belgijancima, Nenad Zimonjić istakao da svi treba da budu prezadovoljni rezultatom, obzirom da je naša Dejvis kup reprezentacija savladala Belgiju već posle drugog dana.\nSrbija je savladala Belgiju sa 3:2, u prvoj kolu Svetske grupe. Do pobede je došla u subotu, a danas su Boris Pašanski i Nenad Zimonjić izgubili.\n"Bila je takva situacija da je bilo bolje da ja izađem na teren nego da predamo meč. Zadovoljan sam kako je bilo. Kako je meč odmicao osećao sam se sve konfornije", rekao je Zimonjić koji je sa 0:2 izgubio od Stiva Darsisa.\nOn je istakao da je Srbija prvi put "završila posao posle drugog dana" od kada igra u Svetskoj grupi.\nSelektor Bogdan Obradović čestitao je Borisu Pašanskom na prikazanoj igri protiv Davida Gofana.\n"Ovo je njegov veliki povratak u tim. Meni je zaista drago zbog njega. On je 170 na svetu, ali to ne znači ništa, jer igra tenis kao da je među 30. Ubeđen sam da će se on vratiti među 50 na svetu", rekao je Obradović.\nPrema njegovim rečima, Dejvis kup tim mu je pomogao da pronađe neke nove motive.\n"Trenirajući sa Novakom, Viktorom, Nenadom mogao je da uspostovi neke nove vidike. Oni njega vole da vide u timu. Drago mi je da se sve ovako završilo", rekao je Obradović.\nSelektor Dejvis kup tima Srbije istakao je da je Nenad Zimonjić odigrao izuzetan meč i pokazao da je u neverovatnoj formi za njegove godine.\n"Zimonjić je 1976. godište i mnogi iz njegove generacije ne igraju. On je profesionalac, vrlo je odan reprezentaciji. Na ovaj način zaštitio je svog prijatelja Viktora Troickog koga da sam stavio morao bi da preda meč, jer ima problema sa zadnjom ložom", rekao je Obradović.\nOn je čestitao belgijskoj publici što je do kraja ostala da bodri svoj tim, iako je izgubio šanse za dalji plasman.\nSrbija će u četvrtfinalu igrati sa pobednikom duela između SAD i Brazila.


Vesti online / Srpski informativni portal / Odbijena Partizanova žalba, Trajković ne može na OFK Beograd\nMarko Nikolić i Branislav Trajković\nPartizan će na Staru Karaburbu bez Branislava Trajkovića. Disciplinska komisija Fudbalskog saveza Srbije odbila je u sredu žalbu crno-belih na žuti karton njihovog defanzivca, zarađenog na meču sa Slobodom, što znači da novajlija iz Vojvodine nema pravo igranja u narednom kolu protiv OFK Beograda.\nSportski žurnal prenosi da je u zapisniku meča sudija Dejan Dimitrijević napisao kako je Trajković žuti karton dobio zbog nedozvoljenog starta, naknadno je utvrđeno da je on javnu opomenu zaradio usled neprikladnog ponašanja posle proslave gola Saše Ilića. Članovi Disciplinske komisije su dodali da ne postoji mogućnost izmene javnih opomena i da Trajkoviću ostaje žuti karton.\nDodatni problem za Makra Nikolića je što na istom meču, zbog ranijih suspenzija, neće moći da računa na Nikolu Ninkovića i Danka Lazovića.\n"Stara je praksa da kažnjeni klubovi uvek potenciraju da su sankcije drastične. I obratno. Čitao sam da je jedan funkcionera Partizana izjavio kako bi za Nikolu Ninkovića minimalna kazna bile dve utakmice. Podsetiću ga samo da je za taj prestup predviđeno minimalno šest mečeva pauze“, rekao je predsednik Disciplinske komisije Slobodan Pajović za Žurnal.


Udruženje Srpskih Književnika Slovenije – Svakim danom postaje jasnije…\nSvakim danom postaje jasnije…\nČetvoročlana delegacija Saveza srpske dijaspore Slovenije, krajem novembra meseca je u Beogradu uzela aktivno učešće u nizu unapred dogovorenih sastanaka. Predsednik Odbora za dijasporu i Srbe regiona gospodin Čotrić je za taj, 28. novembar, sazvao 16. sednicu Odbora na kojoj je uz prisustvo delegacije razmatran status Srba u Republici Sloveniji po pitanju sticanja statusa nacionalne manjine, odnosa sa matičnom državom kao i rešavanje problema tzv. Izbrisanih.\nPredstavnici Saveza srpske dijaspore su upoznali članove odbora sa položajem srpske zajednice u državi u kojoj su Srbi i dalje nepriznati kao nacionalna manjina, a takođe i sa problemima izbrisanih lica. Nisu propustili priliku da iskažu zadovoljstvo angažovanjem nj. Ekselencije gospodina Ambasadora Radovanovića i njegovih pomoćnika na rešavanju goruće problematike, ali isto tako su jasno izrazili i nezadovoljstvo sa radom Kancelarije za dijasporu i Srbima iz regiona. Tom prilikom je upućen poziv predsedniku Odbora, gospodinu Čotriću, da što pre dođe u Sloveniju i da pomogne u rešavanju ovih problema, koliko god je u njegovoj moći. Na takav apel predstavnika Saveza srpske Dijaspore, predsednik Odbora Narodne Skupštine za dijasporu i Srbe iz regiona se odazvao i obećao da će već 05. decembra doći u Ljubljanu. Takođe su ponovo naglasili egzistencijalnu potrebu uspostavljanja ravnopravnog dijaloga između dva srpska Saveza u vezi zajedničkog i sinhronizovanog nastupa u javnosti po pitanju nedefinisanog statusa Srba.\nU Ministarstvu spoljnih poslova R. Srbije, predstavnici Saveza srpske Dijaspore su u razgovoru sa pomoćnikom Ministra gospodinom Momčilovićem i njegovim saradnicima ponovili ono o čemu su govorili pred Odborom za dijasporu Narodne Skupštine, upoznavši prisutne o organizaciji i radu Saveza srpske Dijaspore. I u ovom ministarstvu su ponovili potrebu ravnopravnog dijaloga dva srpska Saveza, a kao glavni uzrok višegodišnjih srpskih podela u Sloveniji naveli su nedosledan rad Kancelarije za Dijasporu, koja nastavlja praksu izazivanja podele Srba u rasejanju. Delegacija Saveza srpske dijaspore je naišla na razumevanje od strane Ministarstva spoljnih poslova za iznetu problematiku, a tom prilikom je pomoćniku Ministra uručila i niz dokumenata koji svedoče o istinitosti svega o čemu je na sastanku bilo govora.\nSastanak u Kancelariji za dijasporu je od prvog trenutka, što se tiče delegacije Saveza srpske dijaspore, bio veoma iskren. Direktor Kancelarije za dijasporu gospođa Drašković je na veoma čudan način počela sastanak, rekavši nam da je dobila poruku iz Slovenije u kojoj je pisalo: »Dobro se čuvaj dolaze ti oni opasni«. Ko je poslao takvu poruku, i sa kojim ciljem, gospođa Drašković nije rekla, ali je to predstavnike Saveza srpske dijaspore Slovenije još više obavezivalo da u višečasovnom razgovoru ponove nezadovljstvo radom Kancelarije. Podsetili su je i o čemu su govorili prilikom boravka Slavke Drašković maja meseca u Ljubljani. Upoznali su je i sa onime o čemu su u Skupštini upoznali i odbor narodne Skupštine za dijasporu i o rečenom u Ministarstvu spoljnih poslova Srbije. Delegacija iz Slovenije je apelovala na direktora Kancelarije i državne službenike da prestanu sa podelama među Srbima i po ko zna koji put su istakli potrebu ravnopravnog dijaloga dva srpska Saveza u Sloveniji i to na realnim osnovama iskrenog nastupanja u javnosti bar po jednom pitanju, odnosno po pitanju u Sloveniji nedefinisanog statusa Srba. Naglašeno je da do sada to nije bila praksa, a da je tome u najvećoj meri kumovala Kancelarija za dijasporu.\nDa li su uspeli u nameri i želji da rezultat njihove posete Kancelariji dijaspore bude od sveobuhvatne koristi, ostaje pod znakom pitanja. Neobjašnjivo je zašto je Slavka Drašković odbila, i pored insistiranja, da potpiše prijem teksta/pisma o problematici izbrisanih lica u Sloveniji, koje joj je predato od delegacije Saveza srpske dijaspore? Energično je odgurnula uručeni dokumenat, a prijem istog je potpisao zaposleni savetnik u Kancelariji, gospodin Predrag Ostojić. Ovakav stav ove dame je neprihvatljiv i zbunjujući, tim pre što je gospođa Drašković samo pre nekoliko meseci ranije (maj 2013) bila u radnoj poseti Sloveniji a cilj njene poste je bio rešavanje otvorenih pitanja Srba u toj zemlji. Pitanje je i koji je rezultat njene posete Sloveniji i zašto je gospođa Drašković uopšte putovala i boravila u Sloveniju, kada ni u svojoj »rođenoj kući« ne želi da bude u bilo kakvoj vezi sa zvaničnim dokumentom koji joj je delegacija uručila. A tokom razgovora sa delegacijom Srpske dijaspore Slovenije nije propustila da naglasi da je ona službenik i zvanični predstavnik Vlade Republike Srbije?!\nU dokumentu nije bilo ništa što vladi Srbije, ako hoće da se zauzima za svoj narod kako tvrdi, ne bi bilo od koristi. U tekstu koji je umesto direktora Kancelarije, gospođe Slavke Drašković, potpisao savetnik gospodin Ostojić je između ostalog pisalo:\n»Ustavni sud Slovenije i Međunarodni sud za ljudska prava u Strazburu su proglasili 25.671 izbrisanih građana žrtvama organizovanog progona države Slovenije na nacionalnoj osnovi«.\nImajući u vidu i ranija iskustva po pitanju stavova gospođe Drašković na neoborive činjenice i dokumenta, nameće se pitanje: Iz kojih razloga gospođa Drašković zatvara oči čak i pred zvaničnim dokumentom statističkog biroa iz 2011, godine, koji joj je prvi put uručen maja meseca u Lubljani, a ponovo 28. novembra u Beogradu, a u kome piše o kompletnom poništavanju i brisanju Srba kao naroda iz zvanične statistike Slovenije? Da li je zvaničnim predstavnicima matice Srbije zabranjeno da primaju takva i slična dokumenta? Ili je gospođa Drašković, iz nama nepoznatih razloga, sama sebi odredila tu »zabranu«, koja joj omogućuje da ne radi ono što se od nje očekuje da radi, jer nema zvaničan osnov za preuzimanje ili pokretanje aktivnosti, koje su od koristi Srbima u Sloveniji.\nZa razliku od Slavke gospodin Čotrić je njegovo dato obećanje u Beogradu ispunio. Tokom svoje radne posete, već prvog dana svog boravka u Republici Sloveniji 05. decembra, imao je razgovore u kabinetu predsednika Vlade R. Slovenije, Ministarstvu kulture i Javnom fondu za kulturne aktivnosti. Na predlog u cilju konkretizovanja inicijative oko zajedničkog nastupanja u javnosti povodom rešavanja nerešenog statusa Srba, njegova Ekselencija gospodin ambasador Radovanović, sazvao je za 06. decembar sastanak sa predstavnicima Saveza srpske dijaspore, kao inicijatora, i Saveza srpskih društava sa ostalim društvima. Na sastanak su pozvani i predstavnici Srpskog Kulturnog Centra »Danilo Kiš«, kao i gospodin Todorović delegat Saveza srpskih društava Slovenije u Skupštini dijaspore i Srba iz regiona. Sastanku je trebalo da prisustvuje i gospodin Čotrić, koji je morao da prekine sve započete aktivnosti i hitno se vrati u Beograd, da bi prisustvovao izglasavanju budžeta za 2014 godinu u Narodnoj Skupštini R. Sbije. Pored sazivača i negovih saradnika, sastanku su prisustvovali predstavnici Saveza srpske dijaspore, delegat Saveza srpskih društava u Skupštini dijaspore i nekoliko predstavnika ostalih društava. Tema saziva sastanka je trebalo biti uspostavljanje dijaloga dva Saveza i dogovor oko zajedničkog nastupanja u javnosti u vezi samo jednog jedinog pitanja, pitanja nedefinisanog srpskog statusa. Predstavnici Saveza srpskih društava Slovenije se nisu odazvali pozivu, a takođe ni predstavnici SKC »Danilo Kiš«, o kojima je Nikola Todorović u razgovoru posle sastanka izjavio da su »instruisani« drugačije. Nikola Todorović, delegat Saveza srpskih društava, nije imao ovlašćenje od Saveza za potpis bilo kakvog dokumenta ili dogovora, sa sastanka u Ambasadi, a ovlašćenje tog Saveza nije imao ni prisutni predsednik jednog društva iz istog Saveza.\nUprkos naporu predstavnika Saveza srpske dijaspore Slovenije i nemerljivom trudu članova diplomatskog kora, zbog izostanka predstavnika Saveza srpskih društava Slovenije nije bilo moguće postići saglasnosti oko zajedničkih nastupa u javnosti. Izgleda da niko od prisutnih, osim delegacije Saveza srpske Dijaspore i predstavnika Ambasade, nisu bili zainteresovani za rešavanje srpskog statusa u Sloveniji. Pitamo se šta je u tom slučaju prethodne četiri godine radio Nikola Todorović, delegat grupice ljudi u Skupštini dijaspore i Srba u regionu? Da li sve ovo donekle objašnjava i zašto su i zbog čega su rukovodioci Saveza srpskih društava Slovenije godinama nagrađivani stotinama hiljada evra i milionima srpskih dinara? Nama je jasna i uloga tzv. Srpskog Kulturnog Centra »Danilo Kiš« iz Ljubljane i…\nZa pravdu, poštenje, dostojanstvo i naciju – Savez srpske dijaspore Slovenije.\nŽIVOTNA SREDINA I ZAGAĐENJA Zlato u zlatne ruke


Energoprojekt: Na 10 akcija jedna kao dividenda | Kamatica\nPočetna > tekst > Energoprojekt: Na 10 akcija jedna kao dividenda\nEnergoprojekt: Na 10 akcija jedna kao dividenda\nTekst objavljen: 02.07.2013 16:10\nSkupština akcionara građevinske kompanije Energoprojekt donela je odluku da se 506,8 miliona dinara iz dobiti u 2012. godini izdvoji za dividendu, saopštio je najveći domaći građevinar.\nKako se navodi u izveštaju sa sednice Skupštine akcionara, dividenda će biti isplaćena u akcijama i to na način da će akcionari na 10 postojećih akcija dobiti jednu novu (10%).\nKao dan dividende je utvrđen 28. jun, odnosno pravo na dividendu imaju akcionari koji su tog dana bili upisani u jedinstvenu evidenciju Centralnog registra hartija od vrednosti.\nKonsolidovana dobit Energoprojekta u 2012. godini iznosila je 897 miliona dinara što je povećanje od čak 81 odsto u odnosu na godinu ranije.\nInače, Energoprojekt Holding, koji spada među 225 najboljih građevinskih kompanija u svetu, je sačinjen od matične kompanije i 12 zavisnih preduzeća u zemlji i 6 u inostranstvu u kojima je zaposleno 2.650 radnika od kojih je preko 1.000 inžinjera.\nAkcije Energoprojekta na Beogradskoj berzi od početka godine beleže pad vrednosti od 11 odsto, a po poslednjoj ceni od 539 dinara tržišna kapitalizacija kompanije iznosi 5,36 milijardi dinara (47,1 miliona evra).\nakcije akcionari dividenda Beogradska berza berza energoprojekt


Drina HE gostuje u Foči\nRasterećeni do cilja VIŠEGRAD – Osokoljeni dobrim startom u novom šampionatu u prvoligaškom karavanu RS, fudbaleri Drine HE putuju na komšijski derbi u Foču. – Zadovoljni smo nastupom naše ekipe nakon prva dva kola, ostvarili smo pobjedu i remi…\nDobar start višegradskih fudbalera u Prvoj ligi Srpske\nTRI BOGA SA GOSTOVANjA U NOVOM GRADU VIŠEGRAD – Sa novim šampionatom Srpske fudbaleri Drine HE su počeli pobjednički. Iz Novog Grada su se vratili sa tri boda iz utakmice sa domaćom Slobodom, pobjedivši ih sa 1:0. -Čestitam igračima…\nDrina HE bolja od komšija iz Foče\n04. avgusta 2015.\nVIŠEGRAD – Iako u nekompletnom sastavu, u generlanoj probi pred start prvenstva, fudbaleri višegradske Drine HE savladali su minimalnim rezultatom komšije iz Foče sa 1:0. Trenutak odluke dogodio se u 41. minutu. Po desnoj strani probio je igrač domaćih…\nIza poletaraca Drine HE uspješna sezona\nVišegrađani na koti dva VIŠEGRAD – Iza mladih fudbalera Drine HE koji nastupaju u pionirskoj konkurenciji Omladinske lige RS grupa Jug, koja broji deset klubova sa područja Sarajevsko-romanijske regije i Gornjeg Podrinja je uspješna sezona. Izabranci Aleksandra Milovića su…\nVažna pobjeda Drine HE\nVIŠEGRAD – Fudbaleri Drine HE su zabeležili važnu pobedu protiv novogradske Slobode i produžili nadu za očuvanje prvoligaškog statusa. Domaći tim je odlično otvorio utakmicu, nakon par propuštenih prilika Drina HE je stigla do vođstva u 10. minutu, nakon…


Novi festival, novi koncept - Festival uličnih svirača\nNovi festival, novi koncept\nOvogodišnji, 16. Festival uličnih svirača biće održan od 1. do 3. septembra u Podgrađu Petrovaradinske tvrđave, u Novom Sadu; kada će kao i svake godine duhom ulične umetnosti i kulturom svojih sredina umetnici iz zemlje, regiona i sveta probuditi novu, svežu energiju grada.\nFestival će ove godine biti na novoj lokaciji – u Podgrađu Petrovaradinske tvrđave, kako bismo se još više približili elementarnim ciljevima ove manifestacije, kao što su: oplemenjivanje ulice i uopšte gradskih prostora koji nose vredno graditeljsko nasleđe, a sada i kroz decentralizaciju kulturne ponude i specifičan kulturni doprinos lokalnoj zajednici. Ovakva odluka prirodan je dakle nastavak razvoja Festivala, a doneli smo je nakon niza razgovora i konsultacija sa partnerima i prijateljima festivala. Decenijama se suočavamo sa problemom da kroz Gradić prolazimo samo da bismo stigli do tvrđave, a moglo bi biti potpuno drugačije! Zamišljamo Podgrađe koje bi moglo biti uređen barokni gradić na Dunavu, sa duhom i ambijentom koji još uvek čuva, neguje i oslikava vreme kada je nastao – rani 18. vek. Ušuškane, gusto zbijene kućice sređenih fasada i uske ulice sa krupnom kaldrmom, prelepa crkva podno monumentalnih zidina i čuvena Beogradska kapija, sami po sebi podstiču romantična osećanja i nagone na umetnost i avanturu. Moglo bi biti mesto susreta umetnika i starih zanatlija, mesto ka kojem gravitiraju rafinirani gastronomi, u kojem se rađaju ljubavi, nastaju prve fotografije dece koja jure golubove, gde turisti ne stižu da se popnu na tvrđavu, mesto koje nadahnjuje pesme.\nKao i prethodnih 15 godina u programu će učestvovati izvođači iz Srbije, regiona, Evrope, Amerike i drugih geografski udaljenih država, a činiće ga muzički nastupi, performansi, ambijentalne predstave, filmske i video projekcije, umetničke instalacije, intervencije u prostoru ali i radionice, konferencije, predavanja, organizovani obilasci… Međutim, koncepcija programa delom će se razlikovati od prethodnih godina jer će prostori u kojima će se program realizovati imati neuporedivo važniju ulogu u projektu, što znači da ćemo program u velikoj meri prilagođavati lokacijama, a ne obrnuto. Upravo će izabrani prostor Podgrađa i Barutane biti polazna i ključna tačka na kojoj će se festival graditi, a izvođači i publika biće aktivni učesnici ne samo događaja već i konkretnih kulturnih promena čiji će festival biti deo.\nOvogodišnji, 16. Festival uličnih svirača biće održan od 1. do 3. septembra u Podgrađu Petrovaradinske tvrđave, u Novom Sadu.\nMnogi partneri i prijatelji već su se uključili pa je novi koncept, program i izgled ovogodišnjeg festivala osmišljen u saradnji sa udruženjima Scenatoria i Suburbium iz Petrovaradina, i Fakultetom tehničkih nauka (Centar za scenski dizajn, arhitekturu i tehnologiju).\nLokacije na kojima će se događati festival biće:\nFestival uličnih svirača će ovogodišnjim izmeštanjem na novu lokaciju, pružiti priliku umetnicima, posetiocima, lokalnom stanovništvu i gradu uopšte, da uzmu aktivno učešće u kreiranju nove umetničke i urbane sredine, kakvu svi želimo i koja nam je, pre svega – neophodna. Izgradimo novi Festival i budimo, svi zajedno, deo jedne nove priče koja otvara niz mogućnosti za budućnost naše urbane zajednice.\nMi gradimo grad jer mi ovde živimo!


f Kod hidroelektrane nedeljno očiste 200 kubnih metara smeća - Arhus Centar Subotica\nKod hidroelektrane nedeljno očiste 200 kubnih metara smeća\nRadnici mini hidroelektrane u Kuršumliji nedeljno očiste oko 200 kubnih metara smeća iz kanala koji protiče kroz kuršumlijska naselja i napaja elektranu, kazali su agenciji Beta u hidroelektrani.\nSve to smeće ponovo vraćaju u reku Toplicu, a zatim ga Toplica nosi kroz Prokuplje u Moravu, jer nemaju rešenje za odlaganje smeća.\nKanal od reke Toplice, koji ima namenu za proizvodnju električnenergije u mini hidroelektrani, protiče u dužini vise od pet kilometra kroz kuršumlijska naselja Mikuljana i Rasadnik.\nTaj kanal je, kako kažu u Hidroelektrani, maksimalno iskorišćen za odlaganje smeća, pa su radnici te hidroelektrane prinudjeni da ga čiste četiri puta nedeljno.\nNajkritičnije je u naselju Rasadnik gde kanal prelazi ispod reginonalnog puta, jer se smeće zaglavi ispod mostića i za samo nekoliko dana nagomila se oko dvesta kubika raznog smeća.\nPošto je u pitanju velika količina kućnog i drugog otpada, radnici hidroelektrane su pronašli rešenje, tako da smeće vade iz kanala vilama i lopatama, tovare ga na ručna kolica a zatim ga prevoze preko mosta i ponovo vraćaju u kanal.\nRadnik Hidroelektrane Milivoje Simić kaže da su proračunali koliko vremena treba da se smeće ponovo zaglavi na drugom mestu pa ga sačekuju i isti posao ponovo rade, prebacuju ga ručno i guraju u reku Toplicu.\n"Najgore je kod tog mostića, gde smo prinudjeni da smeće kolicima ručno prevozimo preko mostića i ponovo vraćamo u kanal. Potrebno je 45 minuta da se zaglavi na drugom mestu, ali mi stignemo pre njega i sačekamo ga. Čim pocne da se zaglavljuje, mi ga motkama i vilama guramo i ponovo prebacujemo u delu gde moze da pluta po površini, da bi moglo da ide za Prokuplje a onda u Moravu", kazao je Beti Simić.\nU komunalnom preduzeću kažu da kanal pripada vlasniku hidroelektrane i da su oni dužni da ga održavaju. S druge strane, stanovnici priznaju da su oni odgovorni za nagomilavanje otpada u kanalu. Jedan meštanin kazao je Beti da je kanal idealan za brzo odlaganje smeća.\nPored mostića, gde radnici ručno prebacuju smeće iz kanala u kanal, postoji kontejner koji je namenjen za plastičnu ambalažu, ali je uvek prazan, jer je gradjanima lakše da smeće bacaju u kanal, dok radnici hidroleketrane kažu da je kontejner mali za tu količinu smeća, a nemaju prevozno sredstvo da bi ga odvozili na gradsku deponiju.


Skupština Crne Gore prvo o skraćenju mandata Skupštini pa o nepoverenju vladi\nBeta 20. januara 2022. 20:55\nSkupština Crne Gore prvo će raspravljati o skraćenju mandata na zahtev vlade, što je uslov za raspisivanje vanrednih izbora, pa tek onda o izglasavanju nepoverenja vladi što je uslov za formiranje manjinske vlade za koju se zalaže koalicija koju predvodi potpredsednik vlade Dritan Abazović.\nVlada Crne Gore ima ustavno pravo da podnese zahtev za skraćenje mandata skupštini i da se raspišu vanredni parlamentarni izbori, ali je potrebno da sednici prisustvuje većina ukupnog broja poslanika.\nOdluka o skraćenju mandata donosi se većinom glasova prisutnih poslanika a sednici je potrebno da prisustvuje većina ukupnog broja poslanika. To jasno piše u Ustavu Crne Gore, član 91.\nU medijima su se danas pojavila različita tumačenja da li vlada ima pravo da podnese zahtev za skraćenje mandata skupštini jer je već podneta inicijativa za izgasavanje nepoverenja vladi.\nUstav jasno propisuje da se skupštine na može raspustiti ako je pokrenuta inicijativa za izglasavanje nepoverenja vladi. To je medjutim potpuno drugi pravni institut, objasnilo je agenciji Beta nekoliko pravnika.\nPredsednik skupštine Aleksa Bečić sazvao je tri vanredne sednice parlamenta, tako da će se prvo glasati o predlogu za razrešenje potpredsednika vlade Dritana Abazovića, što je juče tražila vlada. Nakon toga se glasa o vladinoj inicijavi za skraćenje mandata, a tek nakon toga o izglasavanju nepoverenja vladi što je tražio 31 poslanik koalicije Crno na bijelo čiji je lider Dritan Abazović i opozicije.\nCrno na bijelo traže formiranje manjinske vlade.\nSednice će se održati 3. i 4. februara.\nVečeras su održani protesti gradjana u nekoliko gradova zbog odluke Abazovićeve koalicije, a kako javljaju mediji, u Nikšiću je napadnut novinar RTCG.


Prva Srpska Televizija :: Info :: Noćas pomeramo kazaljke jedan sat unazad – da li i poslednji put?\n27. 10. 2018. 18:15 >> 18:19\nNoćas pomeramo kazaljke jedan sat unazad – da li i poslednji put?\nEU je rešena da pomeranje kazaljki pošalje u istoriju i njene članice do aprila treba da odluče da li žele da zadrže letnje ili zimsko računanje vremena.\nInicijativa Evropskog parlamenta o odustajanju od režima promene vremena na zimsko i na letnje usledila ja nakon što je analizom utvrđeno da pomeranje kazaljki na satu ima negativne posledice po zdravlje ljudi.\nPromena računanja vremena u šestomesečnom ritmu, kažu, ne ispunjava cilj zbog koga je bila uvedena, a to je ušteda energije.\nOna je, kako priznaje Evropska komisija, zanemariva, pa čak umesto toga ima i negativan uticaj na bioritam građana jer izaziva poteškoće sa spavanjem, nervozu, probleme sa koncentracijom…\nIstraživanja pokazuju da gubitak jednog sata spavanja, kada se ulazi u letnje računanje vremena, dovodi do više saobraćajnih nesreća, povećanja broja srčanih udara, češće pojave depresije, čak i do više samoubistava.\nPrema nekim istraživanjima, organizmu je portrebno čak četiri nedelje kako bi se adaptirao na sat promene vremena.\nZbog svega toga, Evropska komisija pitala je svoje građane šta misle o pomeranju kazaljki na satu i, od 4,6 miliona građana iz 28 zemalja EU koji su glasali u anketi, čak 84% njih je podržalo ukidanje promene vremena.\nUkidanjem promene vremena članice EU pridružile bi se zemljama kao što su Rusija, Belorusija, Turska kod kojih je pomeranje kazaljki već ukinuto.\nIpak, postavlja se novo pitanje - hoće li se ostati pri letnjem ili zimskom računanju vremena. Zemlje EU same odlučuju koje računanje vremena će ostati „večno“ što bi, ukoliko se ne usaglase, moglo da dovede do novih problema.\nAnđelka Kovačević, šef katedre za astronomiju na Matematičkom fakultetu u Beogradu, za B92.net objašnjava do kakvih bi problema moglo doći ukoliko satovi ne budu usaglašeni.\n“To može imati za posledicu da neki satovi koje kontrolišu kompjuteri i neke aplikacije mogu biti netačni. Ovo je veoma važno za specifične sisteme kao što su oni u bolnicama za održavanje posebnih životnih funkcija koje kontrolišu kompjuteri, ili u nekim fabričkim procesima čija dužina trajanja je takođe kontrolisana kompjuterima”, navodi ona.\nInače, prema nekim nezvaničnim informacijama, Danska, Holandija i Finska bliže su tome da zadrže zimsko vreme kao zvanično, dok Portugalija, Poljska i Kipar “naginju” letnjem računanju.\nSrbija je počela da koristi letnje računanje vremena prvi put u martu 1983, a kazaljke se pomeraju dva puta godišnje - u martu i oktobru.\nKako za B92.net navode u Ministarstvu privrede Srbije, zakonska regulativa u našoj zemlji usklađuje se sa regulativom EU, a u ovom konkretnom slučaju to se radi u okviru Pregovaračkog poglavlja 1 u koje spada i važeća Direktiva EU o letnjem računanju vremena.\nMinistarstvo dalje navodi da Srbija zadržava način računanja vremena koji je na snazi od 2006. Godine, kao i da ukoliko EU promeni način računanja vremena, to se neće automatski primeniti i u Srbiji. Dodaju, ipak, da će kao zemlja kandidat Srbija imati obavezu da to u najkraćem roku uradi.\nPodsetimo, Vlada Srbije usvojila je nedavno Predlog zakona o računanju vremena, zbog potrebe da Srbija donese svoj zakon koji će regulisati tu oblast i definisati računanje vremena.\nAnđelka Kovačević smatra da bi u našoj zemlji bilo pogodnije koristiti letnje računanje vremena.\n“U našoj zemlji moguće je da letnje vreme više odgovara zbog većeg broja sati dnevnog svetla u popodnevnim časovima. Sa druge strane, uputstva za izbegavanje sunca dva sata od podneva postaju manje tačna u ovom slučaju. U zimskom periodu letnje računanje vremena bi imalo za posledicu da bi jutarnji sumrak bio duži. Ovo poslednje bi moglo biti nepovoljno za najmlađe koji rano ujutro kreću u školu”, navodi ona.\nZa ukidanje letnjeg I zimskog računanja vremena nedavno se, u anketi na našem sajtu, izjasnilo gotovo 90% čitalaca. Ipak, dok odluka na nivou EU ne bude doneta, nećemo znati ni da li će i kakvih promena biti u našoj zemlji.\nOno što sigurno znamo jeste da će se kazaljke pomeriti za jedan sat unazad u noći između subote i nedelje i da dan koji je pred nama trajati sat duže.\nIzvor: b92.net, Nataša Ivanović


SOLIDARNA KUHINJA: Mladi iz Srbije se udružili da nahrane gladne i POKRENULI LAVINU\nU regularnim okolnostima se čini da heroja, među nama nema mnogo. Ali, vreme svetske pandemije, krize i vanrednog stanja pokazalo nam je da među nama još uvek ima onih spremnih da solidarnošću priteknu u pomoć najugroženijima. Od zdravstvene struke i medicinskih radnika, koji se bore za živote svakog dana, do običnih građana koji su uvideli da postoji problem i odlučili da urade nešto ne bi li ga otklonili ili makar olakšali.\nTakva je i relativno mlada organizacija "Solidarna kuhinja", koja ima za cilj da obskrbi kuvanim obrovcima što veći broj stanovnika ugroženih tokom pandemije. Razgovarali smo sa jednim od kuvara, Aleksandrom, koji nam je malo više rekao o samoj organizaciji kao i njihovim planovima za budućnost.\n- Dakle, ideja za organizovanje "Solidarne kuhinje" je nastala spontano, nakon što smo od Združene akcije "Krov nad glavom" saznao da postoji značajan broj onih koji nemaju dovoljno sredstava da sebi obezbede osnovne životne namernice, a pre svega hranu. Najpre smo se okrenuli prijateljima koji su imali mogućnosti i volje da na neki način pomognu - kako pripremanjem hrane, tako i prikupljanjem novčanih sredstava. Tako smo pomoć najpre pružili samohranim majkama sa beogradske periferije koje zbog novonastale situacije nisu bile u mogućnosti da napuštaju svoje domove - navodi Aleksandar.\nNeverovatan snimak sa Infektivne u Beogradu: "Sofija, voli te tata", ovo je NEŠTO NAJLEPŠE što ćete danas videti!\nMladići uradili NEZAMISLIVO za vreme policijskog časa u Srbiji - a onda je NAIŠLA POLICIJA\nNakon samohranih majki, počeli su da pomažu i korisnicima socijalne pomoći.\n- U početku je to bio mali broj obroka, međutim, već nakon par dana I priključivanjem više ljudi taj broj je značajno porastao, te smo treći dan podelili sto pedeset kuvanih ručkova. Trenutno u organizaciji učestvuje petnaest kuvara, I približno isti broj vozača - kaže Beograđanin koji ne želi da se njegovo puno ime navodi jer insistira da pomažu radi humanosti, a ne promocije.\nČini se da su se za vrlo kratko vreme izuzetno dobro organizovali, a posao koji obavljaju je za svaku pohvalu. Ne mora osoba da bude profesionalni kuvar da bi pomogla ovom projektu.\n- Što se kuvanja tiče, pomoć je uvek dobrodošla. Posebno bih naglasio da organizacija poseduje određeni protokol kojim je zagarantovana bezbednost i kvalitet hrane. "Solidarna kuhinja" ne služi obroke samo na periferiji grada, već i u centru Beograda, uglavnom ljudima bez doma, ali i drugim ugroženih građanima - kaže mladić.\n- Za sada smo u kontaktu sa par pojedinaca iz drugih gradova. Spremni smo da pomognemo koliko god možemo svima onima koji žele da organizuju "Solidarnu kuhinju" u svom mestu, dodaje Aleksandar.\nNe pitanje kako je njhov rad dočekan u javnosti, kaže da je prijem bio zaista pozitivan.\n- Od strane ostalih građana svakodnevno dolaze pre svega reči hvale, ali i konkretna pomoć u vidu novačane pomoći ili pripremanja obroka. Javnosti smo za sada poznati po punktu s hranom postavljenim svakog radnog popodneva kod Cvetkove pijace, gde se neretko desi da ljudi radoznalo priđu kako s pitanjima, tako i s ponudama za pomoć. Važno je naglasiti da su ljudi zaintresovani, spremni da se uključe i voljni da pomognu.\nNe zanima ih ništa osim da pomognu ljudima\n- Dodao bih još i to da se organizacija vodi uverenjem da borba protiv gladi ne treba da bude korišćena u reklamne i samopromotivne svrhe, te ne sarađujemo ni sa jednom političkom partijom, niti organizacijama koje imaju nameru da to postanu - insistira momak.\nIdeja na duže staze je, kako kaže, da organizacija nastavi sa radom i nakon što vanredno stanje prođe.\n- Nazalost, prekidom vandrednog stanja neće se drastično poboljšati materijalna situacija većine građana, a veliki je broj onih koji će nakon vandrednog stanja ostati bez svojih ušteđevina. Prema tome, planiramo da nastavimo s radom u skladu sa našim mogućnostima i po završetku vandrednog stanja - najavljuju iz "Solidarne kuhinje".\nPesma poznatih snimljenja u izolaciji kao podrška volonterima\nUlazim i ne mogu da verujem: Vratila se u stan nakon tri meseca pa je šokiralo ono što je pronašla u kuhinji\nRoditelji iz Švajcarske, koji su želeli da ostanu anonimni, odlučili su da svojoj ćerki daju ime Tvifaja po internet operateru, kako bi u zamenu imali besplatan internet 18 godina.


I one dele sudbinu sela -\nVeć nekoliko decenija ljudi koji se bave demografskom slikom opštine Aleksinac beleže pad stanovništva u našoj lokalnoj samoupravi, što je nažalost slučaj i u celoj Srbiji. Od osamdesetih godina prošlog veka kada je opština doživela svoj maksimum od 67.286 žitelja poslednje procene Zavoda za statistiku kazuju da nas je u 2017. godini bilo svega 48.087, uz prosečnu starost od 44,6 godina.\nPosebno izumiru sela u kojima je ukupno posle rata živeo 54.231 meštanin, a po poslednjem zvaničnom popisu na seoskom području ostalo je svega 33.885 stanovnika.\n‒ Posle 2002. za devet godina selo je izgubilo čak 5226 stanovnika – upozorava sociolog mr Miroslav Stanisavljević, koji se bavio istraživanjem stanovništva opštine Aleksinac od 1948. do 2011. godine.\nJednu od sumornih seoskih slika, gde u poslednjih godina zbog starosti i izumiranja stanovništva kuće ostaju bez stalnih žitelja, zabeležio je naš kolega fotoreporter Aleksandar Stanković – Dlakavac. On je u selu Gredetin aparatom pribeležio ove simpatične mačke u iščekivanju svoje gazdarice, koja im se, nažalost, neće vratiti.\nPrevious Post:Aleksinčani bez konkurencije\nNext Post:Startovao projekat „Mali drugari”


Continental 235/65 R16 VancoFourSeason 2\nNaslovna > Automobili > Audi > A6 > Novi Audi A6 Avant\nNakon prestavljanja nove generacije Audijevog modela A6 u limuzinskoj verziji, na red je došla i premijera kravanske verzije pod nazivom Avant.\nAudi je tradicionalno dizajnirao i razvio karavanski model veoma privlačnih linija koji planira da dostigne sami vrh segmenta kojem pripada. Veći dio dizajna Avant je preuzeo od osnovnog limuzinskog modela, a novitet čini izgled zadnjeg dijela koji u poređenju sa prethodnom generacijom dolazi sa nešto boljim položajem D-stuba i nižom krovnom linijom. Ovi zahvati imaju za rezultat smanjenje zapremine prtljažnog prostora, ali se dobija na vizuelnom utisku i dinamičnijem izgledu. Sportski stil se ne nalazi tu samo zbog izgleda, nego i radi povećanja aerodinamičnosti i smanjenja otpora vazduha. Vanjski izgled će isticati i LED svjetlosne grupe, dok će verzije sa boljim paketima opreme posjedovati i HD Matrix LED svjetlosne grupe posebno dizajnirane za dnevnu vožnju. Enterijer ovog modela je većinom prenešen iz limuzinske verzije, kao i dodatna oprema. Posebno se ističe MMI Navigation plus sistem sa digitalnom instrument tablom od 12,3 inča, infotaiment sistemom od 10 inča i donjim displejem od 8,6 inča pomoću kojeg se podešavaju ventilacija, klima uređaj i slične funkcije. Pored bogate standardne opreme, ovaj model će kupcima nuditi široke mogućnosti prersonalizacije kroz razne opcije dodatne opreme i opcionalnih paketa. U odnosu na prethodnu generaciju, Avant posjeduje i potpuno nova sjedišta sa opcijama grijanja, hlađenja i masaže.\nSpisak dodatne opreme je prilično dugačak i između ostalog u ponudi se nalazi i panoramski krov, Bang & Olufsen premium audio sistem sa 19 zvučnika, kao i jonizator i osvježivač vazduha koji ulazi kroz ventilacioni sistem, a ne treba izostaviti i elektronski sistem asistencije koji omogućava jedan vid autonomne vožnje kao i sistem pomoći pri parkiranju koji praktično sam uvozi i izvozi automobil iz garaže. Najveća prednost u odnosu na limuzinski verziju je naravno veći prtljažni prostor čija zapremina iznosi 565 litara, a preklapanjem zadnje klupe ovaj prostor se povećava na 1680 litara. Zadnja klupa je sklopiva u odnosu 40:20:40, a praktičnost prtljažnog prostora dodatno povećava poklopac sa hands free funkcijom, odnosno sa elektronskim otvaranjem, pokrivač prtljažnog prostora i brojne mogućnosti fiksiranja prtljaga. Iako Audi trenutno nije objavio detaljne specifikacije pogonskih jedinica ovog modela, on dijeli pogon i mjenjače sa limuzinskim modelom. Na evropskom tržištu će se u početku moći birati između dva pogonska agregata, benzinskog trolitarskog V6 turbo TFSI jačine 340 KS i 500 Nm obrtnog momenta i dizelskog trolitarskog V6 TDI jačine 286 KS i 620 Nm. Obe verzije rade u kombinaciji sa alternator-starter pokretanim remenom koji predstavlja osnovu 48V električnog sistema poznatijeg kao “blagi” hibrid koja omogućava krastarenje sa ugašenim benzinskim ili dizel agregatom. Sistem upravljanja na sva četiri točka će takođe biti na raspolaganju kupcima novog Avanta koji poboljšava manevarske sposobnosti vozila na malom prostoru. Takođe, na raspolaganju kupcima je i više sistema ovjesa od osnovnog sa čeličnim oprugama pa do najskupljeg vazdušnog sistema ogibljenja i opcionalnog sportski podešenog ovjesa.\nDolazak ovog modela na tržište se očekuje tokom narednih mjeseci, a zvanična cijena još nije poznata.


Na današnjem trgovanju na BLSE ostvaren je promet od 289.466,88 KM - Akta.ba\nNa današnjem trgovanju ostvaren je promet od 289.466,88 KM, kroz 35 transakcija.\nVrijednost BIRS indeksa se nije promjenila i iznosi 582,51 poena.\nOd akcija na standardnom berzanskom tržištu najveći promet je ostvaren sa akcijama Telekom Srpske a.d. Banja Luka, trgovalo se u iznosu od 206.000,00 KM, po prosječnoj cijeni od 1,03 KM po akciji.\nUkupan promet sa obveznicama na današnjem trgovanju iznosio je 2.856,50 KM. Od obveznica najviše se trgovalo sa obveznicama Republika Srpska - izmirenje ratne štete 5 u vrijednosti od 2.856,50 KM. Prosječna cijena ovih obveznica ostvarila je rast od 0,51%.\nOd hartija od vrijednosti na slobodnom tržištu najveći promet je ostvaren sa Put GP a.d. Istočno Sarajevo akcijama, trgovalo se u iznosu od 54.693,00 KM, po prosječnoj cijeni od 1,00 KM, čime je ostvaren pad u odnosu na prošlo trgovanje za -0,99%.\nOd akcija na slobodnom tržištu pad cijena akcija zabilježile su akcije samo jednog emitenta, od čega su akcije preduzeća Put GP a.d. Istočno Sarajevo ostvarile pad od -0,99% i trgovalo se po cijeni od 1,00 KM po akciji, u vrijednosti od 54.693,00 KM.


Savremena škola za savremene generacije\nDa bi bilo kvalitetno, obrazovanje mora da bude prilagođeno vremenu u kom živimo. Ovaj vek je doba velikih promena u poslovanju, tehnologiji, pa i učenju. Zato u Savremenoj vaše dete dobija znanja i veštine koje u potpunosti odgovaraju potrebama vremena u kome živi.\nModerna tehnologija, fleksibilan prostor i napredni metodički pristupi imaju samo jedan cilj – da ponude najbolje moguće obrazovanje za vaše dete.\nSinteza naprednih metodičkih pristupa čini da je nastavni proces u Savremenoj raznovrstan, bogat i podsticajan. Zbog ovoga vaše dete usvaja ključnu sposobnost za uspeh u 21. veku: strast za celoživotnim učenjem.\nSavladavanje akademskih veština\nHarvardov program za razvoj višestruke inteligencije\nEdukativne aplikacije za napredno učenje\nKroz interakciju sa edukativnim softverom, vaš osnovac kombinuje digitalna znanja sa eksperimentom, programiranje sa osnovama robotike; proverava matematičke formule kroz primenu u praksi, uči istoriju i geografiju pomoću animacije, dok znanja iz književnosti i jezika produbljuje kroz interaktivne priče koje i sam kreira.\nFleksibilan prostor za aktivne učenike\nUčionice sa fleksibilnim rasporedom sedenja i najsavremenijom opremom za učenje i aplikacijama za efikasno usvajanje znanja specijalno su napravljene za decu uzrasta od 11 do 15 godina.\nProstor u kom se odvija nastava kreiran je tako da se učenik istovremeno podstiče na slobodnu komunikaciju sa drugima tokom projektne nastave, ali i da lako pronađe svoj kutak mira u kom može da se skoncentriše i samostalno rešava zadatke. Uz pomoć nastavnika, vaše dete istražuje, eksperimentiše i sarađuje sa drugarima na projektima u učionicama koje se lako transformišu u zavisnosti od potreba nastavnog procesa.\nOvo je mesto uređeno po uzoru na Google prostorije i savremene open space kancelarije, prilagođeno učenju i istraživanju tako da odgovori na globalne potrebe 21. veka.\nZa uspešno obrazovanje, moramo da poznajemo našu decu\nSavremena je škola 21. veka, a to samo znači da je to škola po meri vašeg deteta i njegovih potreba. Stvari koje vaše dete svakodnevno koristi – moderna tehnologija i savremeni softver – ovde su stavljene u službu obrazovanja. Na taj način vaš osnovac na njemu blizak način usvaja važna znanja koja će od njega učiniti uspešnog pojedinca svoga vremena.


Dan online - Politika: Podstiču snaženje međudržavnih veza - 2020-02-21\nPolitika PREDSTAVNICI MINISTARSTAVA VANJSKIH POSLOVA CRNE GORE I REPUBLIKE ESTONIJE OCIJENILI\nDelegacije Estonije i Crne Gore Podstiču snaženje međudržavnih veza\nAmbasador Darko Uskoković, v.d. generalnog direktora za bilateralne poslove Ministarstva vanjskih poslova Crne Gore, i Marika Lintam, generalna direktorica Departmana za evropske poslove Ministarstva vanjskih poslova Estonije, konstatovali su na bilateralnim konsultacijama da su bilateralni odnosi Crne Gore i Estonije veoma dobri i u konstantnom usponu. Ukazano je i na značaj daljeg nastavka političkog dijaloga na visokom i najvišem nivou. Na toj liniji, kako je ocijenjeno, predstojeća posjeta predsjednika Crne Gore Mila Đukanovića Estoniji daće novi podsticaj snaženju međudržavnih i prijateljskih veza dviju zemalja i naroda.\nZajednički je ocijenjeno da je potrebno uložiti dodatne napore u pravcu snaženja ekonomske saradnje i privlačenja investicija iz Estonije. Istaknuta je važnost saradnje na polju sajber-bezbjednosti, po čemu je Estonija prepoznata kao jedna od vodećih zemalja.\nTokom razgovora su razmijenjena i mišljenja o realizaciji evropske agende Crne Gore, s akcentom na oblasti vladavine prava i pravosuđa, i ponovljena snažna podrška Estonije politici proširenja EU na Zapadni Balkan i poštovanju principa vrednovanja prema ostvarenim rezultatima, uz ocjenu da je Crna Gora najviše odmakla u pregovaračkom procesu.


Merkel: EU da vrati deo ovlašćenja članicama | Nedeljnik Istine\nMerkel: EU da vrati deo ovlašćenja članicama\nAngela Merkel poručila da Evropska unija treba da razgovara o vraćanju ovlašćenja Brisela nacionalnim vladama. U ovom trenutku moramo da brinemo o koordinisanju naše konkurentnosti i zbog toga ne moramo sve da radimo u Briselu, rekla je Merkelova u intervjuu nemačkom radiju.\nNemačka kancelarka Angela Merkel smatra da bi Evropska unija trebalo da razgovara o vraćanju ovlašćenja Brisela nacionalnim vladama, a britanska štampa i analitičari ocenjuju da je tom izjavom ojačala i evropsku politiku britanskih konzervativaca premijera Dejvida Kamerona.\nKameron je ranije rekao da želi da ponovo pregovara o britanskom odnosu sa EU, uz vraćanje spektra ovlašćenja iz Brisela.\nKako je preneo Dejli telegraf, pozivajući se na intervju Merkelove jednom nemačkom radiju, kancelarka je sugerisala da je otvorena za razgovore o vraćanju ovlašćenja kasnije ove godine – ako bude ponovo izabrana.\n„Evropska unija bi trebalo da razmotri da li ona može ‘nešto da vrati’ nacionalnim vladama“, rekla je Merkelova.Precizirala je da je otvorena za menjanje načina na koji se zemlje EU odnose jedna prema drugoj i prema centralnim institucijama Unije.“U Evropi u ovom trenutku moramo da brinemo o koordinisanju naše konkurentnosti mnogo bliže i zbog toga ne moramo sve da radimo u Briselu“, rekla je Merkelova u intervjuu nemačkom radiju.\nPredstavnik nevladine organizacije „Otvorena Evropa“ Mets Person smatra da su takve izjave Merkelove dobar znak za Kameronove ambicije.“Ovo je prvi put da je Merkel, najvažniji lider u Evropi, tako otvoreno govorila o vraćanju ovlašćenja iz Brisela (nacionalnim vladama)“, rekao je Person.“Kameron ima ogromnu šansu ove jeseni da započne svoje pregovore o novim odnosima sa Evropom“, zaključio je Person, preneo je Dejli telegraf.\nBez komentara za “Merkel: EU da vrati deo ovlašćenja članicama”


Datum objave: 23.07.2018 15:28 | Autor: PR služba\nU Podgorici je danas održana komemoracija povodom smrti Jaše Alfandarija, osnivača i predsjednika Jevrejske zajednice Crne Gore. Ministar Zenka je u ime Vlade Crne Gore i u svoje ime odao počast gospodinu Alfandariju za njegov doprinos ukupnoj međuvjerskoj sinergiji u Crnoj Gori. Pored ministra Zenke, komemoraciji je prisustvovao i ministar kulture Aleksandar Bogdanović.\nGospodin Alfandari osnivač je prve Jevrejske zajednice u Crnoj Gori, septembra 2011. godine. Godinu dana kasnije potpisan je Ugovor o uređenju odnosa od zajedničkog interesa između Vlade Crne Gore i Jevrejske zajednice Crne Gore. Na taj način judaizam je priznat kao jedna od zvaničnih religija u državi Crnoj Gori, a Jevrejima u Crnoj Gori priznata je puna autonomija u regulisanju vjerskih i nacionalnih odnosa u skladu sa zakonom i Ugovorom.\nJevrejska zajednica Crne Gore nije brojčano velika, ali je Jaša Alfandari, kao njen osnivač i vođa, budući vrstan poznavalac istorije i borac za očuvanje ukupnog sklada i suživota imao veliki udio u daljem razvoju crnogorskog društva u tom pravcu.\nKomemoraciji su prisustvovale brojne visoke zvanice.


Softver za menadžere na građevinskim projektima\nPredajte projekte po redu i na vreme\nPovećajte efikasnost digitalnim upravljanjem građevinskim projektom\nKoristite uviđaje kako biste bili uspešni\nPregledne kontrolne table obezbeđuju konstantan pregled napretka projekta\nDržite se vremenskog okvira\nDigitalni proces rada povećava efikasnost celog tima radi završetka projekta na vreme\nIsporučite kvalitetnu izgradnju\nSve što vam je potrebno da dobro izgradite, i to iz prvog puta\nNakon uvođenja PlanRadara, bili smo u mogućnosti da klijentu predamo svoj najveći projekat sa najboljom završnicom ikada.\nUviđaji su vam uvek dostupni brzim pregledanjem grafikona i metrika kako biste identifikovali prilike & probleme u projektu.\nUviđaji koji se mogu sprovesti u delo.\nIzbegnite kašnjenja i neočekivane troškove pomoću izveštaja koje generišu timovi na gradilištu. Primite potpune, transparentne informacije za samo nekoliko klikova – tako da ste uvek obavešteni.\nDigitalni alati za kvalitetnu izgradnju\nSakupite sve dokumente u vezi sa bezbednošču i zdravljem, upravljajte garancijom kvaliteta i otklanjanjem nedostataka i uskladite se sa podugovaračima, sve na jednoj platformi.\nUnapređene posete gradilištu\nNa najbolji način iskoristite svoje vreme na gradilištu pomoću svih informacija dostupnih na PlanRadaru. Pregledajte planove, kreirajte zadatke i zabeležite probleme – sve sa mobilnog uređaja.\nIsprobajte softver PlanRadar za menadžere na projektu\nPredajte projekte na vreme i u okviru budžeta\nKako aplikacija PlanRadar za menadžere na građevinskom projektu može da vam koristi:\nPoštujte raspored aktivnosti. Informacije koje su vam potrebne, kada su vam potrebne, kako biste svoje planove prilagodili današnjem poslu.\nPojednostavljeno odlučivanje. Potpun, jasan tok revizije na jednom mestu otklanja sukobe između izvođača radova.\nPouzdani izveštaji. Lako prikačite postojeće izveštaje i formulare kako biste sakupili dosledne informacije od timova na gradilištu.\nBrže rešavajte probleme. Istog trenutka ulogujte posete gradilištu i nalaze inspekcije, obaveštavajući izvođače u realnom vremenu kako bi odmah krenuli u akciju.\nPoboljšana sigurnost. Pošto se svi dokumenti i aktivnosti bezbedno čuvaju na oblaku, eliminišite gubitak informacija između timova.\nVeća produktivnost. Provedite vreme u upravljanju projektom, delegirajte timovima za pravljenje nacrta da direktno ažuriraju planove i timovima na gradilištu da izvezu informacije o projektu u prilagođene izveštaje.\nRešenja za menadžere na projektu\nPojednostavite nadzor nad timom – kreirajte I dodelite zadatke, pratite napredak i komunicirajte sa članovima tima – sve na jednoj aplikaciji.\nAnaliza & uviđaji projekta\nPromenite igru podacima u realnom vremenu sa PlanRadara. Pregledajte, odvojite i izvezite podatke o projektu u bilo kom trenutku da dobijete nepročišćene i nesređene ažurirane informacije o napretku projekta.\nLako kreirajte dokumente za primopredaju, digitalno sakupite sve neophodne podatke, dodajte beleške ili nedostatke tokom finalne inspekcije korišćenjem svog mobilnog uređaja.\nKoji softver koriste menadžeri na građevinskim projektima?\nMenadžeri na projektima koriste široki spektar softvera kako bi im on podržao dnevne zadatke, od kontrole troškova preko komunikacije, do sistema upravljanja dokumentima. PlanRadar kombinuje nekoliko ovih zadataka na jednoj platformi na kojoj upravnici gradilišta dodeljuju zadatake, sakupljaju fotografije i videa, komuniciraju sa podizvođačima i obaveštavaju menadžera na projektu ukoliko postoji bilo kakav problem. Takođe, PlanRadar omogućava deljenje planova i dokumenata kako bi ceo projektni tim radio na osnovu istih informacija. I konačno, menadžer na projektu može da koristi informacije ostalih korisnika kako bi izradio statistiku i izveštaje, pratio napredak projekta i izveštavao klijenta ili viši menadžment.\nKoji je najbolji softver za upravljanje projektom za malu građevinsku firmu?\nSvaki softver za upravljanje projektom ima različite dobre strane, ali mala građevinska firma treba pažljivo da izabere gde da investira svoj novac. Najbolji softver za upravljanje projektom za malu građevinsku firmu treba da obezbedi nekoliko različitih mogućnosti, ne samo jednu, i treba da bude isplativ pomažući firmi da smanji vreme koje se troši na jednostavnim zadacima i poboljšavajući kvalitet izgradnje.\nZašto prelazak na softver za upravljanje projektom koji se bazira na oblaku ima smisla u građevinarstvu?\nIma nekoliko razloga zbog kojih građevinske kompanije treba da pređu na softver za upravljanje projektom koji se bazira na oblaku. Prvi i najvažniji je da se svako ažuriranje obavlja u realnom vremenu, bilo da se radi o otkrivanju novih verzija plana ili komunikaciji na platformi. U industriji gde odluke moraju brzo da se donose, ključ je imati tačne informacije. Drugi razlog za prelazak na softver baziran na oblaku je što ova rešenja često nude veliki prostor za bezbedno čuvanje podataka. Ovo može posebno da pomogne manjim kompanijama koje možda nemaju resurse da bi bezbedno upravljale svojim serverima.\nKako da izaberem najbolji softver za upravljanje građevinskim projektom u Srbiji?\nPre nego što odlučite da kupite softver za upravljanje građevinskim projektom, treba da identifikujete potrebe svoje kompanije. Napravite listu preko potrebnih odlika, kao i odlika koje biste voleli da imate. Onda, treba da istražite dostupne opcije, korišćenjem liste preko potrebnih odlika napravite uži izbor kandidata. Steknite uvid u mogućnosti softvera korišćenjem besplatnih probnih verzija, prisustvujte prezentacijama proizvoda i tražite ponude od dobavljača softvera za građevinarstvo. Postavljajte puno pitanja i ne zaboravite da razmotrite koliko obuke vam je potrebno da biste počeli. Na kraju, uporedite beleške o softverima za upravljanje projektom pre nego što donesete odluku.\nDa li softver PlanRadar za menadžere na projektima koristi industrijske standarde?\nPlanRadar koriste neke od najpoznatijih građevinskih kompanija u Evropi, uključujući STRABAG, ARUP i CBRE. Mi konstantno konsultujemo naše klijente kako bismo bili sigurni da PlanRadar radi za menadžere na projektima, bilo da su oni arhitekte, inženjeri ili građevinski menadžeri. Takođe, mi vodimo računa o bezbednosti podataka naših klijenata. Mi imamo ISO 27001 sertifikat, a taj standard osigurava kvalitetno čuvanje informacija.\nMože li softver PlanRadar za menadžere na projektima da se integriše sa ostalim proizvodima?\nDa, PlanRadar može da se integriše sa nekoliko drugih softverskih rešenja. PlanRadar nudi otvoren API, tako da ako postoji posebna integracija koju tražite, obično postoji rešenje za ono što vam je potrebno. Za upravljanje planom i deljenje dokumenata PlanRadar se takođe integriše sa Dropbox-om, Google Drive-om i OneDrive-om.


Tuzlanski kanton: Do sada vakcinisano 27.000 građana, stiže 3.000 doza Pfizer vakcina – TuzlaInfo.ba\nTuzlanski kanton: Do sada vakcinisano 27.000 građana, stiže 3.000 doza Pfizer vakcina\nStručnjaci iz cijelog svijeta svakodnevno ukazuju na značaj imunizacije. Kada je u pitanju COVID-19 vakcina jeste prvi izbor, ali i najbolji način da se izborimo sa koronavirusom, ističu u kantonalnom Zavodu za javno zdravstvo. U Tuzlanski kanton do sada je prema izvještaju pomenutog Zavoda stiglo više od 34.000 vakcina protiv COVID-19. Prvu dozu primilo je oko 27.000 građana, dok je drugom dozom vakcinisano više od pet hiljada. Kako nam je potvrdio epidemiolog u Zavodu za javno zdravstvo TK Blaško Topalović doze za revakcinaciju su obezbijeđene.


... /BBI banka i Grad Zenica osigurali povoljnu finansijsku liniju za privrednike / Radio Sarajevo\n21. 05. 2020. u 11:47:00 Radiosarajevo.ba\nGradonačelnik Zenice Fuad Kasumović i član Uprave BBI banke Emir Čehajić potpisali su ugovor za formiranje povoljne finansijske linije za privredne subjekte koji posluju na području ovog grada. Riječ je o zajedničkom projektu kojim je osigurana finansijska linija u iznosu većem od 15 milona KM. Zahvaljujući subvenciji Grada Zenica, kompanije registrovane na području Grada, mala i srednja preduzeća, sredstva iz ove linije mogu realizovati u BBI banci po veoma povoljnoj, subvencioniranoj stopi od 0,45 – 1,45% u zavisnosti od perioda trajanja finansiranja.\n"Realizacijom ove mjere omogućavamo privrednicima da u BBI banci dobiju finansiranja po povoljnim uslovima. Grad Zenica je u potpunosti obezbijedio subvencioniranje profitne marže. Riječ je o konkretnoj podršci našim privrednicima. Stoga bih iskoristio priliku da pozovem privrednike da iskoriste ponuđenu pogodnost i prijave se na javni poziv za dodjelu finansijskih sredstava" rekao je gradonačelnik Zenice Fuad Kasumović.\n"Ovaj model saradnje BBI banka već primjenjuje i u drugim općinama i kantonima širom države i pokazao se kao veoma uspješan. U ovim izazovnim vremenima važno je da poduzetnicima ponudimo olakšice kako bi nastavili razvijati kapacitete i održali broj zaposlenih. Do sada smo implementirali ili je u toku realizacija više od 30 linija za privredne subjekte. Ugovorom koji smo potpisali predviđeno je 15.050.000 KM za male privrednike naročito za razvojne projekte koji mogu donijeti novu vrijednost", izjavio je Emir Čehajić, član Uprave BBI banke.\nZainteresirani privrednici za sve detaljnije informacije o subvencioniranoj liniji mogu dobiti u filijali BBI banke u Zenici ili putem mail adrese [email protected]\nTagovi: BBI Banka Zenica Emir Čehajić Fuad Kasumović bh. privrednici finansije podsticaj


Frilenseri koji su zarađivali do 467 evra mesečno ne duguju ništa državi!? | Best Economy\nPotraživanja za poreze i doprinose za rad na internetu u poslednjih pet godina biće umanjena za neoporezivi iznos od 32.000 dinara i normirane troškove od 43 odsto, predviđeno je izmenama zakona na dohodak građana.\nVlada Srbije je presekla i frilenserima koji su mesečno iz inostranstva zarađivali do 467 evra, otpisala petogodišnji dug za poreze i doprinose. Neoporezivi iznos prihoda izjednačen je sa mesečnim minimalcem od 32.000 dinara, odnosno 384.000 dinara godišnje, a deo prihoda koji je iznad tog iznosa umanjuje se za normirane troškove od 43 odsto od ostvarenih prihoda.\nOvo je predviđeno izmenama Zakona o porezu na dohodak građana, koje je vlada usvojila u četvrtak i stavila tačku na pregovore oko izmirivanja zaostalog poreskog duga. Predviđeno je da radnici na internetu obaveze plaćaju na 120 jednakih mesečnih rata, za primanja ostvarena u periodu od 1. januara 2015. do 30. septembra 2021. godine.\nDržava je načinila još jedan korak i umesto da neoporezivi iznos zarade bude 18.300 dinara, koliko je ponudila u utorak na sastancima sa predstavnicima udruženja koja zastupaju frilensere, podigla je lestvicu i neoporezivi iznos izjednačila sa mimalnom zaradom. A prihod iznad tog iznosa umanjen je za normirane troškove od 43 odsto. Dug je oslobođen kamata i razložen na deset godina, što je predloženo još u februaru.\nPredložena rešenja uticaće na fizička lica koja ostvaruju prihode od autorskih i srodnih prava kao i po osnovu ugovorene naknade za izvršeni rad, na koje se porez plaća samooporezivanjem. Poreska prijava se podnosi u roku od 30 dana od isteka kvartala u kome su prihodi ostvareni.\nZa radnike na internetu koji su prihodovali 500 evra mesečno poreska opterećenja su od 2,05 odsto, što znači da bi im dug za prethodni period bio 123 evra ili jedan evro mesečno ako prihvate reprogram na 10 godina.\nFrilenserima koji su zarađivali 800 evra mesečno sleduje porez 13,21 odsto. Oni za pet poslednjih godina po tom osnovu duguju 1.268 evra, pa kada se razloži na 120 rata, plaćaće11 evra mesečno.\nRadnicima na internetu čiji su mesečni prihodi bili 1.500 evra, sleduje poresko opterećenje od 21,89 odsto i ukupni dug od 3.939 evra ili 33 evra mesečno. Za prihode od 5.000 evra, dug bi iznosio oko 17.300 evra, odnosno 144 evra mesečno za narednih 10 godina.\nMiran Pogačar, predstavnik Udruženja radnika na internetu, kaže da se ne slažu sa vladinim predlogom i da ga ne prihvataju.\n– Smatramo da treba prilično da se izmeni da bi bio prihvatljiv. Neoporezivi deo jeste povećan na 32.000 dinara za poreski dug, ali od oktobra ove godine za buduću poresku obavezu će iznositi 18.300 dinara i neće biti priznati normirani troškovi od 43 odsto. To će biti veliki trošak za one koji zarađuju više od 400 evra – navodi Pogačar.\nUpitan koliko frilensera će biti oslobođeno plaćanja poreskog duga posle usvojenog predloga on odgovara da prema anketama koje su rađene više od 80 odsto frilensera zarađuje preko 400 evra.\nVlada je početkom ove nedelje, kada je najavila novi model za obračun poreskog duga, saopštila da bi na taj način blizu 80 odsto frilensera bilo oslobođeno plaćanja bilo kakvih poreza i doprinosa.\nKoliko ih tačno ima koji će po ovom modelu biti oslobođeni plaćanja poreskog duga zna Poreska uprava, ali to ne saopštava. Niko još nije rekao ni koliko frilensera zapravo posluje u Srbiji.\nU javnosti je najčešće spominjan broj od oko 100.000. Od predstavnika frilensera se moglo čuti tokom pregovora da ih je Poreska uprava obavestila da je već spremila oko 40.000 poziva za utvrđivanje prihoda iz inostranstva, što ne znači da ih samo toliko ima.


MMF: Evropi potrebna sveobuhvatna i odvažna akcija - Klix.ba\n5.10.2011. u 16:02\nMeđunarodni monetarni fond (MMF) preporučio je Evropi sveobuhvatnu i odvažnu akciju kako bi se vratila na put ekonomskog oporavka.\nU izvještaju "Regionalne ekonomske perspektive: Navigacija u burnim vodama", objavljenom danas MMF navodi da je privredni rast u Evropi osjetno usporen zbog globalnih potresa i eskalacije dužničke krize na kontinentu koja je uzdrmala povjerenje i ukočila domaću tražnju.\nMMF prognozira da će privredni rast u Evropi biti usporen u idućoj godini na 1,8 odsto sa ovogodišnjih 2,3 odsto. Istovremeno, Fond ističe da postoji veliki rizik da rast bude i manji ako se ne preduzmu mjere da se kriza zaustavi.\n"Evropski lideri načinili su brojne važne korake, ali je sada neophodno da brzo primijene nove mjere dogovorene na julskom samitu. To je prijeko potrebno za obnovu povjerenja potrošača, tržišta i investitora", istakao je direktor MMF-a za Evropu Antonio Borhes.\nMMF je pozvao Evropu da, osim primjene ljetos dogovorenog, uključujući i proširenja Evropskog fonda za finansijsku stabilnost, prilagođava monetarnu politiku i preduzme mjere za obnovu mogućnosti bankarskog sektora za finansiranje privrede.\nU izvještaju MMF savjetuje Evropi da obnovi povjerenje u evropska tržišta duga i podstakne fiskalni kredibilitet.\nGledano na srednji rok, MMF smatra da bi više stope rasta pomogle da se riješe mnogi problemi koji muče Evropu.\n"Potencijal Evrope za rast je vrijedan pažnje i uz strogo poštovanje prave politike može biti iskorišćen", zaključio je Borhes.


Nikolić: "Ima vremena za Bursu" - Sportske.net\nNikolić: "Ima vremena za Bursu"\nMarko Nikolić taktično je konstatovao da je Honved i dalje glavna preokupacija fudbalerima Vojvodine i da će se o Bursi razmišljati tek ako u revanšu sa Mađarima bude overen plasman u treće kolo kvalifikacija za LE.\nTrener fudbalera Vojvodine Marko Nikolić rekao je danas da je njegov klub mogao da dobije lakšeg protivnika od Bursaspora u trećem kolu kvalifikacija za Ligu Evrope, ali da još ne razmišlja o turskoj ekipi.\n"Moglo je mnogo lakše, ali moglo je i teže. Nisam još počeo da razmišljam o Bursasporu, jer su mi sve misli okrenute ka revanš utakmici drugog kola protiv Honveda, a to zahtevam i od svih ostalih u klubu", rekao je Nikolić agenciji Beta.\nVojvodina je u prvoj utakmici pobedila na svom terenu Honved sa 2:0, dok će se revanš igrati u četvrtak u Mađarskoj.\n"Imamo taj čuveni, dobar rezultat od 2:0. Ima vremena za Bursu, Honved nije protivnik koji zaslužuje da bude potcenjen. Ozbiljno ćemo se pripremiti za Bursu ako prođemo Honved, uostalom kao što smo to učinili i za Mađare", kazao je Nikolić.\nBursa je prošlu sezonu završila na četvrtom mestu u prvenstvu Turske.\nPrve utakmice trećeg kola kvalifikacija igraće se 1. avgusta, dok su revanši nedelju dana kasnije.